title: टैक्सोन

text: जीववैज्ञानिकों के नज़रिए में ऐसा टैक्सोन जो वास्तविक प्राकृतिक श्रेणियाँ दिखाए वह 'अच्छा' होता है और ऐसा टैक्सोन जो कृत्रिम रूप से ज़बरदस्ती ऐसी जातियों को एक श्रेणी में डाल दे जिनका आपस में प्राकृतिक सम्बन्ध नहीं है वह 'बुरा' या 'ग़लत' होता है। आधुनिक काल में अधिकतर जीववैज्ञानिक क्रम विकास (एवोल्यूशन) पर आधारित टैक्सोनों को अच्छा मानते हैं, यानि ऐसे टैक्सोन पसंद करते हैं जो क्लेडों पर आधारित हों (ऐसे समूह जिसमें कोई जाति और उस से क्रम विकास में उत्पन्न हर जाति शामिल हो)। इसके बावजूद सरीसृप (रेपटिलिया) जैसे कुछ ऐसे टैक्सोन हैं जो क्लेड नहीं हैं लेकिन जिन्हें काफ़ी समर्थन मिलता है।


title: टैक्सोन

text: आधुनिक जीववैज्ञानिक वर्गीकरण व्यवस्था में किसी टैक्सोन का ऊपरी या निचला स्थान हो सकता है। उदाहरण के लिए मानव जाति 'होमो' () नामक टैक्सोन में आती है जिसमें निअंडरथल मानव (विलुप्त) जैसी और भी अन्य जातियाँ आती हैं। इस टैक्सोन को वर्गीकरण में जीववैज्ञानिक वंश का दर्जा मिला है। यह टैक्सोन एक और भी विस्तृत टैक्सोन में शामिल है जिसमें होमो-वंश जातियों के अलावा चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं - इस टैक्सोन को मानवनुमा () कहा जा सकता है। जीववैज्ञानिक वर्गीकरण में 'मानवनुमा' (होमिनिडाए) को जीववैज्ञानिक कुल का दर्जा मिला है जिसमें कई वंश शामिल हैं।


title: भारतीय वनस्पति सर्वेक्षण

text: भारतीय वनस्पति सर्वेक्षण (Botanical Survey of India / BSI) भारत सरकार के वन एवं पर्यावरन मंत्रालय के अधीन एक वनस्पति वैज्ञानिक संस्थान है। इसकी स्थापना १८९० अंग्रेजी राज के समय में हुई थी जिसका उद्देश्य ब्रिटिश साम्राज्य के पादप-संसाधनों का सर्वेक्षण करना था।


title: गोंदिया

text: गोंदिया शहर गोंदिया ज़िले का प्रशासकीय मुख्यालय है। गोंदिया शहर में मुख्य तौर पर चावल मिल्स है और बिडी उधोग भी काफी प्रमाण में मौजूद है। गोंदिया महाराष्ट्र में है और छत्तीसगढ़ और मध्य प्रदेश की सीमा पर है। महाराष्ट्र में आणे के लिये मध्य भारत और पूरब कि और से गोंदिया प्रवेश द्वार है।


title: गोंदिया

text: राज्य के अंतिम छोर पर बसे गोंदिया शहर का अपना इतिहास है। मध्यप्रदेश और छत्तीसगड कि सीमा पर बसे इस शहर का अपना अंदाज था। गोंदिया परिसर पर पेहले गोंड राजा का राज्य था। तब यहाँ जंगल घना हुआ करता था।


title: गोंदिया

text: उसी वजह से गोंदिया से लगे राज्य कि भाषा का असर गोंदिया कि भाषा पर पडा। गोंदिया का संबंध छत्तीसगड व मध्य प्रदेश से बडते गये और आज भी यह संबंध गेहराई के साथ जुडे हुये है। उस वक़्त गोंदिया सी.पी.ॲँड बेरार का भाग हुं करता था।


title: गोंदिया

text: भोसले के साम्राज्य में कामठा, फुलचूर और किर्नापूर कि जमीनदारी हुं करती थी, प्रसाश्कीय दृष्टीकोन से अंग्रेजो ने गोंदिया को तालुका का दर्जा दिया।


title: गोंदिया

text: इधर पुराना गोंदिया, मुर्री और फुलचूर में लोग बसने लगे और नये उद्योग का आगाज होता गया, समय के साथ साथ लाख कारखाने बंद होते गये।


title: ग्रेट डेन

text: ग्रेट डेन, अपोलो, डैनिश गैलेंट, ड्यूश डॉगी, बोअरहाउंड, ग्रैण्ड डेनॉइस या जर्मन मास्टिफ अपने विशाल आकार के लिये जाने जाने वाले पालतू कुत्ते ("कैनिस ल्युपस फैमिलियरिस") की एक नस्ल है। इस नस्ल को सामान्यतः "सभी प्रजातियों का अपोलो" कहा जाता है। ग्रेट डेन विश्व में कुत्तों की सबसे ऊंची नस्लों में से एक है और केवल आयरिश वुल्फ़हाउण्ड ही औसतन इससे ऊंचा होता है। पंजे से कंधे तक 109 सेमी और सिर से पूंछ तक 220 सेमी लंबाई के साथ जॉर्ज वर्तमान विश्व-रिकॉर्ड धारी है। सबसे ऊंचे कद वाले जीवित कुत्ते का विश्व-रिकॉर्ड रखनेवाला पिछला ग्रेट डेन गिब्सन था, जो स्कंध-भाग में और अपने पिछले पैरों पर ऊंचा था।


title: ग्रेट डेन

text: अमेरिकन केनल क्लब के वर्णन के अनुसार, "अपनी राजसी रूप-रंग में ग्रेट डेन विशाल आकार और एक सुगठित शरीर के साथ गरिमा, शक्ति और लालित्य का संयोजन है। कार्यरत नस्लों में से एक, यह कभी भी बदसूरत नहीं दिखाई देता."


title: ग्रेट डेन

text: मज़बूत और तेज़ी से दौड़नेवाले आकार के साथ ग्रेट डेन एक छोटे बालों वाली नस्ल है। लंबाई और कद के अनुपात में, ग्रेट डेन को वर्गाकार होना चाहिये. कंधों तक नर कुत्ते को से कम और मादा को से कम नहीं होनी चाहिये. न्यूनतम से कम ऊंचाईवाले डेन अयोग्य ठहरा दिये जाते हैं।


title: ग्रेट डेन

text: साल-दर-साल, सबसे ऊंचा जीवित कुत्ता विशिष्ट रूप से कोई ग्रेट डेन ही रहा है। पिछले रिकॉर्ड-धारियों में गिब्सन और टाइटन शामिल हैं, हालांकि वर्तमान रिकार्ड-धारी जायन्ट जॉर्ज नामक एक भूरा ग्रेट डेन है, जिसकी कंधे तक ऊंचाई है। शैमग्रेट डैंज़ास नामक पिछले रिकॉर्ड-धारी ब्रिण्डल ग्रेट डेन को हराते हुए, जिसकी कंधों तक ऊंचाई थी, वह रिकॉर्ड पर भी सबसे ऊंचा कुत्ता है (गिनीज़ वर्ल्ड रिकॉर्ड्स के अनुसार).


title: ग्रेट डेन

text: अठारह माह से अधिक आयु वाले ग्रेट डेन का न्यूनतम वज़न नरों के लिये और मादाओं के लिये है। असामान्य रूप से, अमेरिकन केनल क्लब ने न्यूनतम वज़न की आवश्यकता को अपने मानक से हटा दिया. नर कुत्ते को एक बड़े ढांचे और अधिक वज़नी हड्डियों के साथ मादा से पूरी तरह भारी दिखाई देना चाहिए.


title: ग्रेट डेन

text: ग्रेट डेन के कान प्राकृतिक रूप से लटके हुए, तिकोने होते हैं। अतीत में, जब जंगली सुअरों के शिकार के लिये ग्रेट डेन का प्रयोग करना आम था, तो शिकार के दौरान कुत्ते के कानों में चोट लगने की संभावना को कम करने के लिये कानों में कांट-छांट कर दी जाती थी। अब, जबकि डेन मुख्यतः साथी जानवर हैं, पारंपरिक और प्रसाधन-संबंधी कारणों से अभी भी कांट-छांट की जाती है। वर्तमान समय में यह प्रथा संयुक्त राज्य अमरीका में अधिक प्रचलित है, जबकि यूरोप में इसका प्रचलन कम है। कुछ यूरोपीय देशों, जैसे यूनाइटेड किंगडम, आयरलैण्ड, डेनमार्क, जर्मनी, ऑस्ट्रेलिया के कुछ भागों और न्यूज़ीलैण्ड में, इस प्रथा पर रोक लगा दी गई है या उसे केवल पशु-चिकित्सा सर्जनों द्वारा ही किया जा सकता है।


title: ग्रेट डेन

text: कभी-कभी अन्य रंगों वाले भी आ जाते हैं, लेकिन पुष्टि प्रदर्शन के लिये वे स्वीकार्य नहीं होते और प्रदर्शन के लिये कुत्तों का प्रजनन करवानेवाले प्रजनकों द्वारा उनका प्रयोग नहीं किया जाता. इन रंगों में सफेद, फॉनेक्विन, मर्ले, मर्लेक्विन, फॉन, मैन्टल और अन्य शामिल हैं। कुछ प्रजनक इन "दुर्लभ" रंगों वाले पिल्लों के लिये अधिक कीमत मांगने का प्रयास कर सकते हैं। हालांकि, सफेद और मर्ले डेन विशिष्ट रूप से विवादास्पद हैं क्योंकि ये रंग बहरापन उत्पन्न करनेवाले जीनों से संबंधित हो सकते हैं। हालांकि उन्हें प्रदर्शित नहीं किया जा सकता, लेकिन फिर भी सफेद और मर्ले डेनों को सामान्यतः इस नस्ल के कुत्तों के रूप में पंजीकृत किया जा सकता है।


title: ग्रेट डेन

text: ग्रेट डेन का बड़ा और शानदार स्वरूप इसके दोस्ताना व्यवहार को झूठा साबित करता है; इस नस्ल का उल्लेख अक्सर सभ्य विशाल के रूप में किया जाता है। अन्य कुत्तों, गैर-श्वानीय पालतू पशुओं और मनुष्यों के साथ सामान्यतः ग्रेट डेन अच्छी तरह व्यवहार करते हैं। कुछ सदस्य छोटे जानवरों का पीछा या उन पर आक्रमण कर सकते हैं, लेकिन यह इस नस्ल का विशिष्ट गुण नहीं है।


title: ग्रेट डेन

text: अधिकांश कुत्तों की तरह, ग्रेट डेन को भी स्वस्थ रहने के लिये प्रतिदिन टहलने की आवश्यकता होती है। हालांकि, यह महत्वपूर्ण है कि इस नस्ल के कुत्तों को अति-व्यायाम न करवाया जाए, विशिष्ट रूप से जब वे छोटे हों. ग्रेट डेन पिल्ले बहुत बड़े आकार और बहुत तेज़ गति से बढ़ते हैं, जिससे उनमें जोड़ों और हड्डियों से जुड़ी समस्याओं का ख़तरा होता है। एक पिल्ले की प्राकृतिक ऊर्जा के कारण, डेन के मालिक अक्सर उस दौरान गतिविधियों को न्यूनतम करने के लिये कदम उठाते हैं, जबकि कुत्ता अभी भी बढ़ रहा होता है।


title: ग्रेट डेन

text: अधिकांश बड़े कुत्तों की ही तरह, ग्रेट डेन का चयापचय बहुत धीमा होता है। इसका परिणाम छोटी नस्लों की तुलना में कुत्ते के प्रत्येक पाउंड भार के लिये कम ऊर्जा और कम भोजन खपत के रूप में मिलता है। ग्रेट डेन में जठरीय विस्तारण-वॉल्वलस (GDV) (पेट का दर्दनाक रूप से फूलना और मरोड़) सहित कुछ ऐसी स्वास्थ्य समस्याएं होती हैं, जो बड़ी नस्लों में आम हैं। यह एक गंभीर स्थिति है, जो ग्रेट डेनों और गहरे-सीनेवाली अन्य नस्लों को प्रभावित कर सकती है और जल्दी ध्यान न दिये जाने पर इसका परिणाम मृत्यु भी हो सकता है। समय के संक्षिप्त अंतराल में बड़ी मात्रा में द्रवों का सेवन करना ग्रेट डेनों और साथ ही कुत्तों की अन्य बड़ी नस्लों में GDV को बढ़ा सकता है। यह ग्रेट डेनों के लिये आमतौर पर सुझाई जानेवाली पद्धति है कि यदि कुत्ते या उसके रिश्तेदारों में GDV का इतिहास रहा हो, तो उसके पेट को दाहिनी उदरीय दीवार के साथ बांध दिया जाए (गैस्ट्रोपेक्सी), हालांकि यदि वास्तविक बीमारी उत्पन्न न हुई हो, तो कुछ पशु-चिकित्सा सर्जन यह ऑपरेशन नहीं करेंगे. सामान्यतः ऐसा माना जाता है कि भोजन की थालियों को ऊंचे स्थान पर रखना खाते समय ग्रहण की जानी वाली हवा की मात्रा पर नियंत्रण रखकर GDV को रोकने में सहायता करता है, हालांकि एक अध्ययन के अनुसार ऐसा करने से ख़तरा और बढ़ सकता है। भोजन से तुरंत पहले या तुरंत बाद किसी भी व्यायाम या गतिविधि से दूर रहना भी संभवतः जोखिम को कम कर सकता है, हालांकि किसी शोध के द्वारा इसकी पुष्टि नहीं हुई है। GDV की उपस्थिति की संभावना के संकेतों में प्रत्यक्ष सूजन (पेट का आकार का बढ़ना) और बार-बार उल्टी करने के गैर-उत्पादक प्रयासों के समान दिखाई देने वाली ऊबकाई आना शामिल हैं, लेकिन ये संकेत यहीं तक सीमित नहीं हैं। GDV एक स्थिति है, जो सूजन के रूप में उल्लेखित की जाने वाली एक अन्य स्थिति से भिन्न है; हालांकि, सूजन के बाद GDV का विकास हो सकता है। GDV एक शल्यक्रियात्मक आपात-स्थिति है; यदि कुत्ते में इस स्थिति के लक्षण दिखाई दें, तो तुरंत पशु-चिकित्सकीय जांच करवाई जानी चाहिए.


title: ग्रेट डेन

text: कूल्हे की हड्डियों का खिसकना इस नस्ल की एक अन्य आम समस्या है। विशिष्टतः अभिभावकों का एक एक्स-रे यह प्रमाणित कर सकता है कि उनके कूल्हे स्वस्थ हैं या नहीं और यह इस बात के लिये एक दिशा-निर्देश के रूप में कार्य कर सकता है कि क्या इस पशु का प्रजनन करवाया जाना चाहिए और उसके द्वारा स्वस्थ पिल्लों को जन्म दिये जाने की संभावना है या नहीं. वॉब्लर रोग भी इस नस्ल की एक समस्या हो सकता है, सामान्यतः यह क्रमिक रूप से बढ़ता है और 2 वर्ष से कम आयु के कुत्तों में सबसे पहले दिखाई देता है। इसे आनुवांशिक माना जाता है और हालांकि इसका इलाज है, लेकिन पूर्वानुमान अक्सर सुरक्षित होता है।


title: ग्रेट डेन

text: सामान्यतः ग्रेट डेन 8-10 वर्षों तक जीते हैं, लेकिन जिम्मेदार प्रजनन और पौष्टिकता में वृद्धि के साथ वे 12-14 वर्षों तक भी जी सकते हैं।


title: ग्रेट डेन

text: डायलेटेड कार्डियोमायोपैथी (DCM) और अन्य अनेक जन्मजात ह्रदय रोग भी ग्रेट डेनों में आमतौर पर पाये जाते हैं, जिससे इनके संक्षिप्त जीवन-काल के कारण इनका उपनाम दिल तोड़नेवाली नस्ल पड़ गया है। ग्रेट डेन अनेक जेनेटिक विकारों से भी ग्रस्त होते हैं, जो इस नस्ल के लिये विशिष्ट हैं। उदाहरणार्थ, यदि एक ग्रेट डेन की आंखों या कान के पास किसी रंग की कमी है (वह भाग सफेद है), तो वह अंग विकसित नहीं होता और सामान्यतः कुत्ता अंधा, बहरा या दोनों होगा.


title: ग्रेट डेन

text: ऐसा बताया जाता है कि ग्रेट डेन का विकास मास्टिफ-जैसे कुत्तों से हुआ था, जो ऐलनों द्वारा जर्मनी ले जाए गये थे।


title: ग्रेट डेन

text: बार्बरा स्टीन के अनुसार, "इस नस्ल का जन्म जर्मनी में, संभवतः इंग्लिश मास्टिफ और आयरिश वुल्फहाउंड के बीच संकर के कारण, हुआ।" हालांकि अन्य स्रोत इस बात पर कायम हैं कि यह नस्ल डेनमार्क में जन्मी और कुछ अन्य लोग अभी भी इस रिपोर्ट को विवादास्पद और अनिश्चित मानकर इस पर प्रश्न-चिन्ह लगाते हैं। 1749 में,जॉर्जेस-लुईस लेक्लेर्क, कॉम्टे डे बफन ने "ले ग्रैण्ड डेनॉइस" नाम का प्रयोग किया, (विलियम स्मेली द्वारा "ग्रेट डेन" के रूप में अनुवादित). उस समय तक इंगलैण्ड में शिकारी कुत्ते का उल्लेख "डेनिश कुत्ते" के रूप में किया जाता था। जैकब निकोले विल्से के अनुसार डेनमार्क के निवासी इस कुत्ते को "बड़ा शिकारी कुत्ता" कहा करते थे, यह शब्दावली 20वीं सदी में भी अच्छी तरह जारी रही. 1980 तक जर्मनी में शिकारी कुत्ते का उल्लेख "ग्रॉसर डैनिशर जैगहाउंड" () के रूप में किया जाता रहा है। 14-20 जुलाई 1863 को हैम्बर्ग में आयोजित कुत्तों की पहली प्रदर्शनी में आठ कुत्तों को "डैनिशे डॉगे" और सात को "उल्मर डॉगेन" कहा गया था।


title: कणों की सूची

text: यह सूची भिन्न प्रकार के उन सभी कणों की है जो ज्ञात हैं अथवा उनकी उपस्थिति सैद्धान्तिक रूप से दी गई है और यह माना जाता है कि पूरा ब्रह्माण्ड इन्हीं कणों से बना हुआ है। विभिन्न प्रकार के विशिष्ट कणों की सूची के लिए नीचे दिये गए विभिन्न पृष्ठों को देखें।


title: कणों की सूची

text: मूल कण उन कणों को कहते हैं जिनकी आन्तरिक सरंचना प्रेक्षणिय नहीं होती अर्थात ये अन्य कणों द्वारा मिलकर नहीं बनते। ये प्रमात्रा क्षेत्र सिद्धान्त के मूल आधार होते हैं। मूलकणों के विभिन्न परिवार और उप-परिवार विद्यमान हैं। मूलकणों को उनके प्रचक्रण के अनुसार वर्गीकृत किया जाता है। फर्मिऑन का प्रचक्रण अर्धपूर्णांक होता है और बोसोनों का प्रचक्रण पूर्णगुणज होता है। मानक मॉडल में उल्लिखीत सभी कणों को प्रायोगिक रूप से प्रेक्षित किया जा चुका है जिसमें अन्तिम कण के रूप में हिग्स बोसॉन की खोज हुई।


title: कणों की सूची

text: फर्मिऑन मूल कणों की दो श्रेणियों में से एक है, अन्य श्रेणी बोसॉन है। फर्मिऑन कण उन कणों को कहा जाता है जो फर्मी डिराक सांख्यिकी द्वारा वर्णित किये जाते हैं और जिनकी क्वांटम संख्या पाउली अपवर्जन नियम द्वारा निर्धारित होती है। इसमें क्वार्क और लेप्टॉन तथा इनके द्वारा निर्मित कोई भी संयुक्त कण जो इनकी विषम संख्याओं से मिलकर बना हो शामिल हैं, जैसे बेरियोन और विभिन्न परमाणुओं के नाभिक।


title: कणों की सूची

text: फर्मिऑनों का प्रचक्रण पूर्णांक का अर्ध-गुणज होता है; सभी ज्ञात मूलकणों का प्रचक्रण है। सभी ज्ञात फर्मिऑन डिरैक फर्मिऑन हैं; जिनमें सभी ज्ञात कणों के लिए भिन्न प्रति-कण होता है। अभी तक के प्रेक्षणों में यह ज्ञात नहीं है कि न्यूट्रिनो डिरैक फर्मिऑन है अथवा मायोराना फर्मिऑन।


title: कणों की सूची

text: क्वार्क हैड्रॉनों के मूलभूत घटक होते हैं और इनकी अन्योन्य क्रिया प्रबल अन्योन्य क्रिया होती है। ज्ञात आवेशित कणों में केवल क्वार्क ही ऐसे कण हैं जिनपर आवेश का मान भिन्नात्मक होता है लेकिन वो स्वतंत्र अवस्था में नहीं पाये जाते और तीन का समूह (बेरियोन) अथवा दो (क्वार्क, प्रति-क्वार्क) के समूह (मेसोन) के रूप में पाये जाते हैं। अतः प्रकृति में केवल पूर्णांक आवेश ही प्रेक्षित किया जा सकता है। इनके प्रतिकण प्रति-क्वार्क होते हैं जो केवल आवेश के ऋणात्मक मान के रूप में इनसे भिन्न होते हैं। अभी तक प्रेक्षित कणों में छः भिन्न प्रकार के क्वार्क होते हैं जिनमें से तीन धनात्मक आवेशित होते हैं जबकि अन्य तीन पर आवेश ऋणात्मक होता है।


title: कणों की सूची

text: लेप्टोन प्रबल अन्योन्य क्रिया में भाग नहीं लेते। इनके प्रतिकण प्रति-लेप्टॉन होते हैं जिनकी लेप्टॉन संख्या और आवेश इनके विपरीत होता है। इलेक्ट्रॉन के प्रतिकण को ऐतिहासिक कारणों से पोजीट्रॉन कहते हैं। कण भौतिकी के मानक मॉडल के अनुसार कुल छः प्रकार के लेप्टॉन होते हैं जिनमें से तीन आवेशित लेप्टॉन होते हैं जिन्हें "इलेक्ट्रॉन-सदृश लेप्टॉन" कहते हैं तथा अन्य तीन लेप्टॉन आवेशरहित होते हैं जिन्हें न्यूट्रिनो कहते हैं।


title: कणों की सूची

text: बोसॉन मूलभूत कणों के प्रकार में एक तरह के कण हैं जो फर्मिऑनों से भिन्न हैं। बोसॉन उन कणों को कहा जाता है जो बोस-आइंस्टीन सांख्यिकी का पालन करते हैं और पूर्णांक प्रचक्रण रखते हैं। बोसॉन मूलकण हो सकते हैं जैसे: फोटोन, ग्लुओन आदि अथवा सम्मिश्र कण जैसे मेसॉन।


title: कणों की सूची

text: प्रकृति के सभी मूलभूत बल गेज बोसॉनों द्वारा व्यवहित होते हैं और द्रव्यमान हिग्स क्षेत्र द्वारा निर्मित माना जाता है। मानक मॉडल के अनुसार मूल बोसॉन निम्न हैं:


title: कणों की सूची

text: अति-सममितिय सिद्धान्तों के अनुसार कुछ ओर भी कण मौजूद हैं जिनमें से एक भी २०१४ तक प्रेक्षित नहीं किया गया:


title: कणों की सूची

text: Note: Just as the photon, Z बोसॉन and W bosons are superpositions of the B, W, W, and W fields – the फोटिनो, zino, and wino are superpositions of the bino, wino, wino, and wino by definition.<br>No matter if one uses the original gauginos or this superpositions as a basis, the only predicted physical particles are न्यूट्र्लिनोs और चार्जिनोs as a superposition of them together with the Higgsinos.


title: कणों की सूची

text: "Magnetic monopole" is a generic name for particles with non-zero magnetic charge. They are predicted by some GUTs.


title: कणों की सूची

text: "Tachyon" is a generic name for hypothetical particles that travel faster than the speed of light and have an imaginary rest mass.


title: कणों की सूची

text: "Preons" were suggested as subparticles of quarks and leptons, but modern collider experiments have all but ruled out their existence.


title: कणों की सूची

text: "Kaluza–Klein towers" of particles are predicted by some models of extra dimensions. The extra-dimensional momentum is manifested as extra mass in four-dimensional spacetime.


title: पत्थर

text: पहाड़ों से प्राप्त होने बाला एक कठोर पदार्थ जो भवन निर्माण में प्रयुक्त होता है। इस शब्द का मूल संस्कृत शब्द पाषाण है।


title: बेलूर

text: बेलूर को मुख्यतः मन्दिर और शिल्प कला का दर्शन कराने वाले स्थान के रूप में जाना जाता है। हलेबीडु के साथ जुड़वा नगर कही जाने वाली यह जगह तीन शताब्दियों तक (११वीं शताब्दी के मध्य से १४वीं शताब्दी के मध्य तक) होयसल वंश का गढ़ था। बेलूर-हेलिबिड की स्थापना जन अनुयायी नृपा कामा ने की थी। लेकिन इसे वास्तविक प्रसिद्धि होयसला वंश के शासन काल में बने मंदिरों के लिए मिली। होयसला शासक कला और शिल्प के संरक्षक थे। बेलूर और हेलिबिड में इन्होंने भव्य मंदिरों का निर्माण कराया जो आज भी उसी शान से खड़े हैं।


title: करण औजला

text: करण औजला (जन्म 18 जनवरी 1997) एक भारतीय गायक, गीतकार और रैपर हैं जो पंजाबी संगीत में अपने काम के लिए जाने जाते हैं। एक प्रमुख कलाकार के रूप में उनके दस एकल आधिकारिक चार्ट कंपनी द्वारा यूके एशियन चार्ट में चित्रित किए गए हैं, जबकि चार ने ग्लोबल यूट्यूब संगीत चार्ट में चित्रित किया है।


title: करण औजला

text: घुरला में विफल, औजला ने अपने एल्बम "रिप्ले" से जस्सी गिल के "रेंज" के लिए गीत लिखने के साथ अपने करियर की शुरुआत की। फिर उन्होंने कनाडा में निवास किया, और दीप जंदू और एली मंगत सहित कई अन्य कलाकारों के लिए गीत लिखे। 2016 में, उन्होंने एक प्रमुख कलाकार के रूप में अपना पहला गीत "पंजाब की संपत्ति" रिलीज़ किया, और गीतों में अतिथि कलाकार के रूप में शुरुआत की। वह "यारियन च फिक्क", "यूनिटी", "अल्कोहल 2", और "लफेफे" जैसी अपनी पटरी से सुर्खियों में आया; बाद में उन्होंने 2018 में "डोन्ट वरी" के साथ मुख्यधारा की लोकप्रियता हासिल की, जो यूके एशियन चार्ट में प्रवेश करने वाला उनका पहला गीत था। 2020 में, उनका एकल "झाँझर" और "रेड आईज़" चार्ट में शीर्ष 10 में प्रवेश किया।


title: ताज होटल्स रिसॉर्ट्स एंड पैलेसेज

text: इंडियन होटेल्स कंपनी लिमिटेड - जिसे ताज ग्रूप के ब्रांड नेम से जाना जाता है - कि स्थापना टाटा ग्रूप के संस्थापक जमशेदजी टाटा द्वारा साल १९०३ मे की गयी थी। होटेल्स और रिज़ॉर्ट्स की विस्तृत शृंखला वाली इस कंपनी का मुख्य कार्यालय ऑक्स्फर्ड हाउस, मुंबई मे है। यह कंपनी भारत के सबसे बड़े व्यापारिक संस्थानो मे से एक टाटा ग्रुप का हिस्सा है।


title: ताज होटल्स रिसॉर्ट्स एंड पैलेसेज

text: २०१५ की जानकारी के अनुसार ताज ग्रूप पूरे भारत मे फैले १०८ होटेल्स और यू. के, यू. एस ए., आफ्रिका, मालदीव, मलेशिया, भूटान, श्रीलंका और मिड्ल ईस्ट मे बने १७ होटेल्स का परिचालन करता है। २०१० मे इस कंपनी मे करीब १०००० कर्मचारी कार्यरत थे। ताज ग्रूप के पास कुछ निजी द्वीपों का भी स्वामित्व है।


title: ताज होटल्स रिसॉर्ट्स एंड पैलेसेज

text: टाटा ग्रूप के संस्थापक जमशेदजी नुसीरवानजी टाटा ने १६ दिसंबेर १९०३ को अरब सागर के तट पर मुंबई (पहले बंबई के नाम से जाना जाता था) मे ताज महल पॅलेस के नाम से एक भव्य होटेल का उद्घाटन किया। यह ताज ग्रूप के पहली परिसंपत्ति और पहला होटेल था। जम्सेत जी द्वारा इस होटेल का निर्माण करने के पीछे छुपे कारणों से जुड़ी कई दंतकथाएँ है। एक कहानी के अनुसार इसके पीछे मुंबई के वाट्सन'स होटेल (जहाँ सिर्फ़ युरोपियन लोगो को ही जाने की अनुमति थी) मे उन्हे नस्लीय भेदभाब के कारण प्रवेश ना दिया जाना कारण बना था।


title: ताज होटल्स रिसॉर्ट्स एंड पैलेसेज

text: 1984 में, ताज समूह ने एक लाइसेंस समझौते के तहत प्राप्त कर लिया, उनमे से ताज कॉन्नेमेरा चेन्नई में (अब विवांता ताज द्वारा - कॉन्नेमेरा) और सेवॉय होटल ऊटी में, बैंगलोर में ताज वेस्ट एंड के खुलने के साथ ताज समूह बैंगलोर में अपनी धावा बनाया |


title: ताज होटल्स रिसॉर्ट्स एंड पैलेसेज

text: उन दिनो ब्रिटिश इंडिया मे होटलों के अंदर सिर्फ़ युरोपियन लोगो को ही प्रवेश दिया जाना आम बात थी, पर जमशेदजी टाटा के जैसे क्षमता वाले व्यापारी का केवल इस आधार पर होटेल का निर्माण करना थोड़ा अटपटा लगता है। एक और कहानी मे उन्होने होटेल खोलने का निश्चय तब किया जब उनके एक मित्र ने बंबई मे एक भी ढंग का होटेल न होने की शिकायत की। पर इस सन्दर्भ मे सबसे संभाव्य कारण लवेट फ्रेज़र - जमशेदजी के करीबी मित्र और आई एच. सी. एल. ग्रूप के पहले निदेशको मे से एक - का है जो कहतें हैं कि यह विचार जमशेदजी के दिमाग़ मे लंबे समय से चल रहा था और उन्होने इस विषय पर गहरा शोध भो किया था।


title: ताज होटल्स रिसॉर्ट्स एंड पैलेसेज

text: उनका किसी होटेल का मालिक बनने की कोई इच्छा नहीं थी और वे बस लोगों को भारत के प्रति आकर्षित करना और बंबई को बेहतर बनाना चाहते थे। कहा जाता है कि जमशेदजी ने इस होटेल की आंतरिक साज सज्जा, इसमे लगने वाली कलाकृतियों और फर्नीचर का साजो समान जुटाने के लिए लंडन, पॅरिस, बर्लिन और दुसेलडोर्फ की यात्रा की थी।


title: ताज होटल्स रिसॉर्ट्स एंड पैलेसेज

text: साल २००० के बाद से ताज ग्रूप ने एक व्यापारिक पृथकीकरण नीति के तहत अपने होटेल्स और रिज़ॉर्ट्स को कई अनुभागो मे बाँटना शुरू कर दिया।


title: दार्जिलिंग हिमालयी रेल

text: दार्जिलिंग हिमालयी रेल (अंग्रेजी: Darjeeling Himalayan Railway), जिसे "टॉय ट्रेन" के नाम से भी जाना जाता है भारत के राज्य पश्चिम बंगाल में न्यू जलपाईगुड़ी और दार्जिलिंग के बीच चलने वाली एक छोटी लाइन की रेलवे प्रणाली है। इसका निर्माण 1879 और 1881 के बीच किया गया था और इसकी कुल लंबाई 78 किलोमीटर (48 मील) है। इसकी उन्नयन (ऊँचाई) स्तर न्यू जलपाईगुड़ी में लगभग 100 मीटर (328 फीट) से लेकर दार्जिलिंग में 2,200 मीटर (7,218 फुट) तक है।


title: दार्जिलिंग हिमालयी रेल

text: इसकी अनुसूचित सेवाओं का परिचालन मुख्यत: चार आधुनिक डीजल इंजनों द्वारा किया जाता है; हालाँकि दैनिक कुर्सियांग-दार्जिलिंग वापसी सेवा और दार्जिलिंग से घुम (भारत का सबसे ऊँचा रेलवे स्टेशन) के बीच चलने वाली दैनिक पर्यटन गाड़ियों का परिचालन पुराने ब्रिटिश निर्मित बी श्रेणी के भाप इंजन, डीएचआर 778 द्वारा नियंत्रित किया जाता है। इस रेलवे को यूनेस्को द्वारा नीलगिरि पर्वतीय रेल और कालका शिमला रेलवे के साथ भारत की पर्वतीय रेल के रूप में विश्व धरोहर स्थल के रूप में सूचीबद्ध किया गया है। इस रेलवे का मुख्यालय कुर्सियांग शहर में है।


title: अक्षरा हासन

text: अक्षरा हासन (जन्म: 12 अक्टूबर 1991), एक भारतीय अभिनेत्री हैं, जिन्होने अपने अभिनय की शुरुआत बॉलीवुड फ़िल्म शमिताभ से की।


title: अक्षरा हासन

text: अक्षरा हासन का जन्म 12 अक्टूबर 1991 को चेन्नई में हुआ था। अभिनेता कमल हासन इनके पिता और अभिनेत्री सारिका ठाकुर इनकी माँ हैं। साथ ही इनकी बहन श्रुति हासन भी एक अभिनेत्री हैं। यह पहले चेन्नई में शिक्षा प्राप्त की और उसके पश्चात वह बेंगलोर में पढ़ने चलीं गई।


title: अक्षरा हासन

text: यह पहले फिल्मों में राकेश ढोलक्रिया के साथ 2010 की फ़िल्म में एक सहायक निर्देशक थी। इसी के साथ-साथ अपने पिता की फ़िल्म विश्वरूपम में भी एक सहायक निर्देशक थीं। इसी फ़िल्म के दौरान मणिरत्नम् की फ़िल्म कदल में अभिनय का मौका गवां दिया। इसके बाद भी कई फिल्मों में सहायक निर्देशक का कार्य करने के पश्चात आर बल्कि ने एक अनामित फ़िल्म परियोजना जो की शमिताभ फ़िल्म है, के लिए एक मुख्य किरदार के रूप में चुना। जिसमें अमिताभ बच्चन और धनुष मुख्य किरदार में हैं। जो 6 फरवरी 2015 को प्रदर्शित होगी।


title: सांस्कृतिक क्रांति

text: सांस्कृतिक क्रांति (सरलीकृत चीनी: 无产阶级文化大革命; परंपरिक चीनी: 無產階級文化大革命, Long form: 'चीन की महान सर्वहारा सांस्कृतिक क्रांति') जनवादी गणराज्य चीन में माओ त्से-तुंग द्वारा चलाया गया एक सामाजिक-राजनीतिक आन्दोलन था सन् १९६६ से आरम्भ होकर सन् १९७६ तक चला। माओ उस समय चीन की कम्युनिस्ट पार्टी के अध्यक्ष थे। 16 मई 1966 को शुरू हुई यह क्रांति 10 वर्षों तक चली और इसने चीन के सामाजिक ढांचे में कई बड़े परिवर्तन किए। इस क्रांति की शुरुआत की घोषणा करते हुए माओ-त्से-तुंग ने चेतावनी दी थी कि बुर्जुआ वर्ग कम्युनिस्ट पार्टी में अपना प्रभाव क़ायम करके एक तरह की तानाशाही स्थापित करना चाहता है। वास्तव में सांस्कृतिक क्रांति का अभियान माओ ने अपनी पार्टी को प्रतिद्वंद्वियों से छुटकारा दिलाने के लिए शुरू किया था।


title: सांस्कृतिक क्रांति

text: शुरुआत में माओ और उनके समर्थकों ने हज़ारों रेड गार्डों को एकजुट करके उन्हें चीनी समाज के चार पुराने स्तंभों को ख़त्म करने के लिए कहा। ये चार स्तंभ थे - पुराने रिवाज, तौर-तरीक़े, संस्कृति और पुरानी सोच।


title: सांस्कृतिक क्रांति

text: कॉलेजों को बंद कर दिया गया ताकि विद्यार्थी क्रांति पर ध्यान दे सकें और माओ ने देशभर के छात्रों का इस क्रांति में आगे आने के लिए आह्वान किया। इस क्रांति ने चीन के सामाजिक ढांचे को काफ़ी नुकसान भी पहुँचाया। इस अभियान ने लगभग उन सभी चीज़ों पर हमला करना शुरू कर दिया जो कि साम्यवाद के विरोध में थीं। नतीजा यह हुआ कि इस पूरी क्रांति के दौरान सैकड़ों की तादाद में लोग मारे गए, हज़ारों लोगों को बर्बरता और यातनाएं झेलनी पड़ीं। इससे चीन के सांस्कृतिक ढांचे को काफ़ी नुकसान पहुंचा था। इस क्रांति के दो वर्ष बाद यानी 1968 के अंत तक चीन गृहयुद्ध की स्थिति में पहुँच गया था। इसके बाद माओ ने हिंसा रोकने के लिए रेड गार्ड के विलय की घोषणा कर दी थी।


title: सांस्कृतिक क्रांति

text: माओ के इस क़दम को कई जानकार एक बड़े सामाजिक प्रयोग के तौर पर देखते हैं। एक ऐसा प्रयोग जिसने चीन के पुराने सामाजिक और सांस्कृतिक ढांचे को उखाड़कर एक नए चीन की स्थापना की। हालांकि कई आलोचक इसे माओ की महात्वाकांक्षाओं की उपज मानते हैं। आलोचकों के अनुसार माओ ने इस सांस्कृतिक क्रांति का इस्तेमाल कम्युनिस्ट पार्टी में अपने विरोधियों को ख़त्म करने और सत्ता पर अपना अधिकार बनाए रखने के लिए किया था। अपने इस प्रयास में माओ सफल तो रहे पर चीन को इसकी एक बड़ी कीमत भी चुकानी पड़ी।


title: वी. टी. कृष्णमाचारी

text: राय बहादुर सर वंगल तिरुवेंकटाचारी कृष्णमाचारी (8 फ़रवरी 1881 – 14 फ़रवरी 1964) भारतीय नागरिक सेवक और प्रशासक थे। वो 1927 से 1944 तक बड़ोदा के दीवान और 1946 से 1949 तक जयपुर राज्य के प्रधानमंत्री रहे। इसके अतिरिक्त सन् 1961 से 1964 तक राज्य सभा सदस्य रहे। भारत विभाजन के उपरान्त उन्हें हरेन्द्र कुमार मुखर्जी के साथ भारतीय संविधान सभा का उपाध्यक्ष चुना गया था।


title: नोखा, बीकानेर

text: नोखा (Nokha) भारत के राजस्थान राज्य के बीकानेर ज़िले में स्थित एक नगर है। नोखा नगर की स्थापना वर्ष 1927 में की गई थी। वर्तमान मण्डी जहाँ मुख्य नगर स्थित है को मण्डी टाऊन के तौर पर आधुनिक व आधारभूत सुविधाओं सहित विकसित करने में तत्कालीन बीकानेर के महाराजा श्री गंगासिंह जी व मुख्य फ्रांसीसी इंजीनियर वास्तुकार श्री मैकंजी का महत्वपूर्ण योगदान रहा, जिन्होनें इसे ग्रिड-आयरन पद्धति से बसाया। नोखा को एशिया महाद्वीप में सबसे बड़े मोठमंडी के रूप में जाना जाता है। इस नगर को clean india mission के लिए राष्ट्रीय मंच पर उच्चतम स्थान से सम्मानित किया गया है। और इसे ओद्योगिक क्षेत्र में वैश्विक मंच पर जाना जाता है। शहर में निर्मित केबल्स,रजाई और भी कई वस्तुओं का वैश्विक स्तर पर निर्यात किया जाता है। शहर की बसावट बड़े ही व्यवस्थित रूप से की गई है। नोखा से मात्र 33किलोमीटर की दूरी पर स्थित विश्वविख्यात मां करणी का धाम है जिसमें लाखों की संख्या में लोग दर्शन हेतु आते है ये चुहो वाली देवी के रूप में भी प्रसिद्ध है। नोखा से 13किलोमीटर की दूरी पर मुकाम में बिश्नोई संप्रदाय के प्रवर्तक गुरु जम्भेश्वर का लोकप्रिय मंदिर है जिसे मुक्ति धाम मुकाम के नाम से भी जाना जाता है। नोखा से 35 किलोमीटर पश्चिम में काहिरा ग्राम में जसनाथी संप्रदाय की उप पिठ हैं जिसे खिंयानाथ जी जूनी बाड़ी के नाम से जाना जाता है सेंगाल धोरा शिव धाम जहां महाशिवरात्रि को विशाल मेला लगता है


title: कस्तूरी बिलाव

text: कस्तूरी बिलाव (Civet), जिसे गंधमार्जार या गंधबिलाव भी कहा जाता है, एशिया और अफ्रीका के ऊष्णकटिबंधीय क्षेत्रों (विशेषकर वनों) में मिलने वाला एक छोटा, पतला, बिल्ली के आकार से मिलता-जुलता और अधिकतर निशाचरी स्तनधारी प्राणी होता है। कई जीववैज्ञानिक जातियों को सामूहिक रूप से कस्तूरी बिलाव बुलाया जाता है, जो सभी मांसाहारी गण के वाइवेरिडाए कुल की सदस्य हैं (हालांकि वाइवेरिडाए कुल की सभी जातियाँ कस्तूरी बिलाव नाम से नहीं जानी जाती)। कस्तूरी बिलावों में अपनी दुम के नीचे एक गंधग्रंथि से एक विशेष प्रकार की कस्तूरी गंध उत्पन्न करने की क्षमता होती है। यह आसानी से वृक्षों में चढ़ जाते हैं और आम तौर पर रात्रि में ही बाहर निकलते हैं।


title: कस्तूरी बिलाव

text: कस्तूरी बिलावों की कस्तूरी गंध के रसायनों को इत्र या कस्तूरी में मिलाकर बेचा जाता है। इसमें से सिवेटोन (Civetone) नामक कीटोन निकाला गया है। सुगंधित द्रव्यों के निर्माण में इसकी गंध प्रयुक्त होती है।


title: कस्तूरी बिलाव

text: इनकी वैसी तो कई जातियाँ हैं जिनमें एक भारत का प्रसिद्ध बड़ा भारतीय कस्तूरी बिलाव (The Zibeth, Viverra zibetha) है, जो ऑस्ट्रेलिया से भारत और चीन तक फैला हुआ है। कद लगभग तीन फुट लंबा और 10 इंच ऊँचा होता है। रंग स्लेटी, जिसपर काली चित्तियाँ रहती हैं। दूसरा अफ्रीकी कस्तूरी बिलाव (African civet, Civette des civetta) है, जो इससे बड़ा ऊँचा तथा इससे गाढ़े रंग का और बड़े बालोवाला होता है। वैसे तो कस्तूरी बिलाव का शरीर बिल्ली जैसा होता है लेकिन इसका मुख कुछ-कुछ कुत्ते की भाँति आगे से खिंचा हुआ होता है। इनमें एक ग्रंथि होती है जिस से वह अपनी कस्तूरी जैसी महक पैदा करते हैं। ऐतिहासिक रूप से कस्तूरी बिलावों को मारकर उनकी ग्रंथि निकल ली जाती थी और उसका प्रयोग इत्तर बनाने के लिए किया जाता था। आधुनिक युग में जीवित पशु से ही बिना ग्रंथि निकले इस गंध के रसायन इकट्ठे किये जाते हैं।


title: हृदयनाथ मंगेशकर

text: हृदयनाथ मंगेशकर भारतीय संगीतकार हैं जो लता मंगेशकर, आशा भोंसले और उषा मंगेशकर का भाई है। इसको संगीत और फ़िल्म जगत में बालासाहब के नाम से जाना जाता है।


title: हृदयनाथ मंगेशकर

text: हृदयनाथ मंगेशकर दीनानाथ मंगेशकर के इकलौते बेटे है। उसके पिता ब्राह्मण समाज से है व उसकी माता गोमांतक मराठा समाज से सम्बन्ध रखते हैं।


title: सुमेरपुर

text: सुमेरपुर (Sumerpur) भारत के राजस्थान राज्य के पाली ज़िले में स्थित एक नगर है। यह इसी नाम से एक तहसील का मुख्यालय भी है।


title: सुमेरपुर

text: सुमेरपुर सिरोही जिले की सीमा रेखा पर स्थित है। यह शहर जवाई नदी के किनारे बसा हुआ है।और मारवाड़ का सबसे बड़ा बाजार है यह शहर क्षेत्रफल की दृष्टि से जालोर व सिरोही से बड़ा है ये प्रमुख औद्योगिक हब है पाली जालोर सिरोही तीन जिलों की सीमा लगती है ये तीनों जिलों के लिए एक महत्वपूर्ण शहर है।


title: सुमेरपुर

text: सुमेरपुर एक विधान सभा क्षेत्र भी है, जहां से जोराराम कुमावत विधायक है। डिप्टी अमर सिंह चम्पावत है जो कानून को कड़ाई से पालन करवा रहे है और अपराधियों में भय का माहौल है। वर्तमान में यहां नगरपालिका है।


title: सुमेरपुर

text: सुमेरपुर से 10 किलोमीटर दूर अरावली पर्वतमाला से घिरा हुआ जवाई बाँध है। इसका 62 फ़ीट का गेज है। जब यह बारिश में पूरा भर जाता है, तब रोज हजारों लोग इसे देखने आते और बहुत ही मनोरम मय लगता है । पहाड़ों पर रंगबिरंगे फूल खिल जाते चिड़िया ओर पंछियो की मीठी बोली से पूरे वातावरण को मीठास से भर देते है ओर जवाई नदी में पानी चलता रहता है जिससे किसान भाइयो के सहरे खिल जाते है और गेहूं सरसो अरण्डी जीरा कपास जो चना की बंपर पैदावार होती है सुमेरपुर से लगभग 10 किलोमीटर दूर बलवना गांव की पहाड़ो पर बली राजा का प्राचीन मंदिर है जो बहुत ही सुन्दर है।


title: जापान का भूगोल

text: जापान एक द्वीप देश है जिसमें पूर्वी एशिया के प्रशांत तट के साथ एक स्ट्रेटोवोल्केनिक द्वीपसमूह शामिल है।. इसमें 6,852 द्वीप हैं। 5 मुख्य द्वीप हैं होक्काइडो, होन्शु, क्यूशू, शिकोकू और ओकिनावा। 6,847 सुदूर द्वीप हैं। रयूक्यू द्वीप और नानपो द्वीप मुख्य द्वीपों के दक्षिण और पूर्व में स्थित हैं। क्षेत्र शामिल हैं. यह दुनिया में चौथा सबसे बड़ा द्वीप देश है और पूर्वी एशिया में सबसे बड़ा द्वीप देश है।.देश में छठी सबसे लंबी तटरेखा at और 8वां सबसे बड़ा विशेष आर्थिक क्षेत्र है इस दुनिया में.


title: भारतीय विद्या भवन

text: भारतीय विद्या भवन भारत का एक शैक्षिक न्यास (ट्रस्ट) है। इसकी स्थापना कन्हैयालाल मुंशी ने 7 नवम्बर 1938 को महात्मा गांधी की प्रेरणा से की थी। सरदार वल्लभ भाई पटेल तथा राजगोपालाचारी जैसी महान विभूतियों के सक्रिय योगदान से विद्या भवन गांधी के आदर्शों पर चलते हुए आगे बढ़ता रहा। भारतीय विद्या भवन का उद्देश्य केवल पाठ्यक्रम या व्यवसाय आधारित शिक्षा भर ही नहीं है, बल्कि यहां संस्कृति, कला, योग और वैदिक मूल्यों पर आधारित शिक्षा ही मुख्य ध्येय है। संस्था ने भारत की संस्कृति का बाहर के देशों में भी प्रचार किया है।


title: भारतीय विद्या भवन

text: सम्प्रति इसके ११७ केन्द्र भारत में और ७ विदेशों में हैं। इसके द्वारा 355 संस्थाएँ संचालित हैं। भारतीय विद्या भवन को सन् २००२ में भारत सरकार द्वारा गाँधी शांति पुरस्कार से सम्मानित किया गया था। इस न्यास द्वारा सैकड़ों प्राथमिक एवं माध्यमिक विद्यालय संचालित हो रहे हैं। इन विद्यालयों को "भारतीय विद्या मन्दिर" के नाम से जाना जाता है। ये विद्यालय इस मामले में अन्य विद्यालयों से भिन्न है कि इनमें छात्रों को आधुनिक एवं वैश्विक शिक्षा एवं संस्कार प्रदान करने के साथ-साथ भारत की जड़ों से जुडे रहने वाली शिक्षा भी दी जाती है। सन १९३८ में इसकी स्थापना गांधीजी की प्रेरणा से श्री कन्हैयालाल माणिकलाल मुंशी ने की थी।


title: भारतीय विद्या भवन

text: इस समय इस न्यास का काम इसके भारत स्थित ११७ केन्द्रों, ७ विदेश स्थित केन्द्रों एवं ३३५ संस्थाओं के माध्यम से चल रहा है। इस समय भारत में इसके लगभग अस्सी तथा विदेशों में लगभग २५ उच्च-माध्यमिक विद्यालय संचालित हैं


title: भारतीय विद्या भवन

text: भवन के दिल्ली केन्द्र की स्थापना वर्ष १९५० में भारत के प्रथम राष्ट्रपति डॉ. राजेन्द्र प्रसाद ने की थी। आज कुल ४.८४ एकड़ भूमि में स्थित इसके परिसर में कई संस्थाएँ संचालित हैं जहां विभिन्न विभागों में विद्यार्थियों को शैक्षिक, सांस्कृतिक और नैतिक शिक्षा भी दी जाती है।


title: भारतीय विद्या भवन

text: भारतीय विद्या भवन के ११७ केंद्रों से कई शैक्षिक आन्दोलन चलाए गए। इसमें केन्द्र के विदेशों में स्थापित आठ केन्द्र भी शामिल रहे। भारतीय विद्या भवन ने देश के साथ यूनाइटेड किंगडम, यूनाइटेड स्टेट्स ऑफ अमेरिका, कनाडा, पुर्तगाल, साउथ अफ्रीका, कुवैत, मैक्सिको और आस्ट्रेलिया में भी अपनी पहचान दर्ज कराई। भवन के २८० वैध केन्द्रों के अलावा यहां से सम्बद्ध बड़ी संख्या में कॉलेज भी खुले।


title: भारतीय विद्या भवन

text: भारतीय विद्या अध्ययन एवं अनुसंधान केंद्र में आठ विभागों में भाषा (संस्कृत, पालि, प्राकृत और अपभ्रंश), स्थापत्य, कला, संगीत, नृत्य, पुरातन भारतीय इतिहास, आयुर्वेद, तंत्र और ज्योतिष की शिक्षा दी जाती है। केद्र में अनुसंधानकर्ताओं की मदद से इन्हीं विषयों पर नए शोध के लिए प्ररित किया जाता है।


title: भारतीय विद्या भवन

text: फिल्म एवं टीवी अध्ययन के क्षेत्र में भारतीय विद्या भवन की वर्षों पुरानी धमक है। यहां मीडिया मैनेजमेंट, रेडियो एंड टीवी जर्नलिज्म के अलावा टेलिविजन डाइरेक्शन, टीवी प्रोडक्शन, कम्प्यूटर प्रैक्टिस, टीवी एक्टिंग, इलेक्ट्रॉनिक मीडिया, कैमरा एंड लाइटिंग और फोटोग्राफी आदि से संबंधित विभिन्न पाठ्यक्रम कराए जाते हैं।


title: भारतीय विद्या भवन

text: भारतीय विद्या भवन का प्रकाशन विभाग पुस्तक भारती खासा प्रसिद्ध है। देश भर में इसके ३७५ केन्द्र हैं। इसका मुख्य उद्देश्य ऐसी पुस्तकें प्रकाशित करना है जिनमें प्राचीन संस्कृति को सहेजते हुए आधुनिक शिक्षा दी जाए। अपनी स्थापना के ७५ वर्षो में भवन की ओर से १८०० पुस्तकें प्रकाशित की जा चुकीं हैं। शिक्षा, कला-संस्कृति और साहित्य की २९ लाख विभिन्न पुस्तकें प्रकाशित करके भवन ने अपना इतिहास रचा है। भवन द्वारा अंग्रेजी में प्रकाशित की जाने वाली रामायण और महाभारत की ११ लाख पुस्तकें प्रति वर्ष मांग में रहती हैं। इस तरह देखा जाए तो पुस्तकों के प्रकाशन में इतिहास रचा जा चुका है। यहां भवन के जर्नल्स के अलावा बाल साहित्य, कला, संस्कृति, साहित्य की किताबों के अलावा भागवत, गीता, आदि की मांग रहती। इसके अलावा, गांधी साहित्य का एक महत्वपूर्ण हिस्सा प्रचुर संख्या में उपलब्ध हैं।


title: भारतीय विद्या भवन

text: भवन द्वारा संचालित ज्योतिष अनुसंधान केन्द्र विश्व का सबसे बड़ा केन्द्र माना जाता है। संस्थान के निदेशक प्रो. के. एम. राव और कर्नल दीपक कपूर सहित ज्योतिष के क्षेत्र के कई ऐसे नाम हैं जो संस्थान से जुड़े हैं। यहां केवल भारत ही नहीं, विदेशों से भी विद्यार्थी ज्योतिष सीखने आते हैं।


title: भारतीय विद्या भवन

text: भारतीय विद्या भवन एक शैक्षिक संस्था होने के साथ चैरिटेबल ट्रस्ट भी है, इसलिए भवन द्वारा संचालित पाठ्यक्रमों की फीस बहुत अधिक नहीं है। यहां विभिन्न पाठय़क्रमों का शुल्क सामान्य परिवार के विद्यार्थियों की पहुंच में है।


title: भारतीय विद्या भवन

text: भारतीय विद्या भवन से शिक्षा प्राप्त लोग हर क्षेत्र में हैं। इनमें से फिल्मों में कलाकार आशीष विद्यार्थी, टीवी कलाकार हर्ष छाया, मैग्सेसे विजेता समाजैसेवी अरुणा रॉय, पत्रकारिता के क्षेत्र में विनोद शर्मा, देवांग मेहता, पूर्व केंद्रीय मंत्री के.एम. चंद्रशेखर आदि नाम शामिल हैं।


title: भारतीय विद्या भवन

text: यहां फैकल्टी में जहां श्रीराम ग्रुप के एम. दामोदरन, मृणाल पांडे, उमा वासुदेव, एच.के. दुआ, प्रेम शंकर झा, एस. एल. शंखधर, जय शुक्ल, आर.एस. पाठक जैसे नाम हैं। वहीं सस्थान से जुड़े लोगों में भारत के पूर्व चीफ जस्टिस आर. एस. पाठक, पं. जवाहर लाल नेहरू की बहन कमला हत्ती के पति जयशंकर लाल हत्ती (पूर्व गवर्नर पंजाब), सुरिंदर सैनी से लेकर प्रिंस चार्ल्स, दलाईलामा जैसे नाम भी जुड़े हैं।


title: भारतीय विद्या भवन

text: सभी क्षेत्रों में समग्र रूप से अग्रणी रहने के कारण भारतीय विद्या भवन के खाते में कई सम्मान आए हैं। भवन को 'राष्ट्रीय महत्व का संस्थान' होने का गौरव तो प्राप्त है ही, साथ ही भारत सरकार की ओर से साम्प्रदायिक सौहार्द पुरस्कार, राजीव गांधी राष्ट्रीय एकता पुरस्कार, और इन सबसे उच्च गांधी शान्ति पुरस्कार भी मिल चुका है।


title: भारतीय विद्या भवन

text: सरदार पटेल कॉलेज ऑफ कम्युनिकेशन एंड मैनेजमेंट की ओर से कई परास्नातक प्रोग्राम चलाए जाते हैं। यह कॉलेज वर्ष १९६७ में भारतीय विद्या भवन ने मुम्बई के डॉ. राजेन्द्र प्रसाद इंस्टीट्यूट ऑफ कम्युनिकेशन एंड मैनेजमेन्ट के साथ शुरू किया। शैक्षिक डिग्री के अलावा यहां प्रोफेशनल स्तर पर भी पढ़ाई होती है।


title: गिरजाघर

text: गिरजाघर जिसे कभी कभार केवल गिरजा कहा जाता है ऐसी इमारत होती है जिसे ईसाई धार्मिक गतिविधियों के लिए उपयोग किया जाता है विशेष रूप से पूजा के लिए।


title: पटना संग्रहालय

text: पटना संग्रहालय बिहार की राजधानी पटना में स्थित है। इसका निर्माण १९१७ में अंग्रेजी शासन के समय हुआ था ताकि पटना और आसपास पाई गई ऐतिहासिक वस्तुओं को संग्रहित किया जा सके। स्थानीय लोग इसे 'जादू घर' कहते हैं। मुगल-राजपूत वास्तुशैली में निर्मित पटना संग्रहालय को बिहार की बौद्धिक समृद्धि का प्रतीक माना जाता है। भवन के केंद्र पर आकर्षक छतरी, चारों कोनों पर गुंबद और झरोखा शैली की खिड़कियां इसकी विशिष्टताएं हैं। प्राचीन भारत युग से 1764 तक कलाकृतियों को बिहार संग्रहालय में रखा गया है और 1764 के बाद के अवयव पटना संग्रहालय में रखे जाते हैं। पटना संग्रहालय 2300 साल पुरानी दीदारगंज यक्षी मूर्तिकला को भी खो देगा।


title: पटना संग्रहालय

text: जानकारों के मुताबिक वर्ष 1912 में बंगाल से बिहार के विभाजन होने के बाद एक संग्रहालय की आवश्यकता महसूस की गई थी। तब तत्कालीन गवर्नर चार्ल्स एस बेली की अध्यक्षता में बिहार और उड़ीसा (अब ओडिशा) सोसाइटी की बैठक में बिहार के लिए एक प्रांतीय संग्रहालय स्थापित करने का प्रस्ताव रखा गया था जिसे सर्वसम्मति से पारित किया गया था।


title: पटना संग्रहालय

text: इसके बाद तत्कालीन गवर्नमेंट हाउस वर्तमान समय का मुख्य न्यायाधीश के आवास में 20 जनवरी 1915 को संग्रहालय की स्थापना की गई थी। जिस भवन में अभी संग्रहालय है उस भवन में संग्रहालय एक फरवरी 1929 में लाया गया था। इसी वर्ष सात मार्च को बिहार-उड़ीसा के तत्कालीन गवर्नर सर लैंसडाउन स्टीदेंसन ने इस संग्रहालय का उद्घाटन किया था।


title: पटना संग्रहालय

text: इस संग्रहालय में दुर्लभ संग्रह का भंडार है। संग्रहालय नव पाषाणकालीन पुरावशेषों और चित्रों, दुर्लभ सिक्कों, पांडुलिपियों, पत्थर और खनिज, तोप और शीशा की कलाकृतियों से समृद्ध है। वैशाली में लिच्छवियों द्वारा भगवान बुद्ध की मृत्यु के बाद बनवाए गए प्राचीनतम मिट्टी के स्तूप से प्राप्त बुद्ध के दुर्लभ अस्थि अवशेष वाली कलश मंजूषा है तो वृक्ष का जीवाश्म संग्रहालय में काफी पुराने चीड़ के एक वृक्ष का जीवाश्म भी यहां रखा हुआ है, जिसे देखने के लिए विदेश से भी लोग आते हैं। संग्रहालय में रात्रि की रोशनी व्यवस्था भी प्रशंसनीय है।


title: पटना संग्रहालय

text: राहुल सांकृत्यायन द्वारा प्रदत्त लगभग 250 दुर्लभ पांडुलिपियों सहित कई पुस्तकों एवं शोध ग्रंथों के संरक्षण के लिए रासायनिक उपचार भी किए गए हैं।


title: विश्व मृदा दिवस

text: विश्व मृदा दिवस संयुक्त राष्ट्र द्वारा हर वर्ष 5 दिसंबर को मनाया जाता है। दिसंबर 2013 को संयुक्त राष्ट्र महासभा ने 68वीं सामान्य सभा की बैठक में पारित संकल्प के द्वारा 5 दिसंबर को विश्व मृदा दिवस मनाने का संकल्प लिया गया था।


title: विश्व मृदा दिवस

text: विश्व मृदा दिवस का उद्देश्य खाद्य सुरक्षा, कृषि के साथ-साथ जलवायु परिवर्तन के शमन, गरीबी उन्मूलन और सतत विकास के लिए मिट्टी के महत्व के बारे में दुनिया भर में जागरूकता बढ़ाना है।


title: हिन्दू शाही

text: हिन्दू शाही (879-1026) अफगानिस्तान के अंतिम हिंदू राजवंशों था। राजवंश ने लगभग 150 बर्षों तक भारत को इस्लामिक हमलो से सुरक्षित रखा । इस वंश का अंतिम प्रतापी शासक जयपाल था ।जिसने गजनी पर आक्रमण किया।और बहुत बहादुरी से लड़ा लेकिन अचानक गजनी का मौसम खराब हो जाने के कारण जयपाल की सेना के हाथी बिगड़ गये और वापिस जयपाल की सेना को कुचलने लगे इस कारण गजनी का शासक मुहम्मद गजनवी हावी होने लगा ,ओर अंत मे जयपाल को वापिस लौटना पड़ा। इसके बाद लगभग 1025 ईसवी में गजनवी ने धर्मपाल खटाना गुर्जर पर हमला किया ।इस युद्ध मे जयपाल बहुत वीरता से लड़ा पर कम सैन्य बल होने के कारण हार गया। जयपाल हार को सहन नही कर सका और उसने अग्नि में समाधि ले ली ।इसके बाद इस वंश का पतन हो गया


title: काली पूजा

text: काली पूजा (, ) महानिशा पूजा (,) अथवा श्यामा पूजा ( ,)पूर्वी भारत, मुख्यतः बंगाल, त्रिपुरा, ओड़िशा और असम में प्रचलित एक हिंदू पर्व है। हिंदू देवी काली को समर्पित यह पर्व कार्तिक मास की अमावस्या तिथि को मनाया जाता है, अर्थात उसी दिन जिस दिन पूरे भारत में दीपावली का पर्व और लक्ष्मी पूजा मनायी जाती है। यह मान्यता है कि इसी दिन देवी काली ६४,००० योगिनियों के साथ प्रकट हुई थीं।


title: काली पूजा

text: ॐ क्रीं कालिकायै नमः - काली मंत्र का जप करने से आपको शांति-समृद्धि-सफलता प्राप्त करने में मदद मिलेगी।


title: सम्मिलित रक्षा सेवा परीक्षा

text: सम्मिलित रक्षा सेवा परीक्षा (Combined Defence Services Examination (CDS)) का आयोजन संघ लोक सेवा आयोग द्वारा वर्ष में दो बार किया जाता है। इस परीक्षा के माध्यम से भारतीय सैन्य अकादमी, अधिकारी प्रशिक्षण अकादमी, भारतीय नौसेना अकादमी, तथा भारतीय वायु सेना अकादमी में अधिकारियों की भर्ती की जाती है।


title: सिलिकॉन कन्ट्रोल्ड रेक्टिफायर

text: सिलिकॉन कन्ट्रोल्ड रेक्टिफायर (Silicon-controlled rectifier) या एससीआर (SCR) या सिलिकॉन नियंत्रित दिष्टकारी एक तीन सिरों से युक्त अर्धचालक वैद्युत युक्ति है। यह सिलिकॉन से ही बनता है (जर्मेनियम से बनाना सम्भव नहीं है)। यह एक चार स्तरों वाली (PNPN) युक्ति है जो नियंत्रित दिष्टकारी के रूप में प्रयोग किया जाता है। इस दृष्टि से यह डायोड से भिन्न है कि डायोड का प्रयोग करके नियंत्रित तरीके से प्रत्यावर्ती धारा को दिष्ट धारा में नहीं बदला जा सकता। इसमें तीन सिरे होते हैं जिन्हें धनाग्र (एनोड), ऋणाग्र (कैथोड) और Gate (गेट) के नाम से जाना जाता है। एससीआर बहुत कम धारा और वोल्टेज से लेकर हजारों एम्पीयर और हजारों वोल्ट रेटिंग के उपलब्ध हैं। यह एक बहुत ही मजबूत (रग्गेड) युक्ति है जो आसानी से खराब नहीं होती। एक द्विशीय युक्ति है


title: अर्जुन तेंदुलकर

text: अर्जुन तेंदुलकर (जन्म 24 सितंबर 1999) एक भारतीय क्रिकेटर और सचिन तेंदुलकर के बेटे हैं। वह बाएं हाथ के तेज गेंदबाज और बाएं हाथ के बल्लेबाज हैं। उन्होंने अपना ट्वेंटी 20 डेब्यू 15 जनवरी 2021 को मुंबई के लिए किया, 2020-21 में हरियाणा के खिलाफ सैयद मुश्ताक अली ट्रॉफी में। डेब्यू पर, उन्होंने तीन ओवर में 34 रन देकर एक विकेट लिया। 13 दिसंबर 2022 को अर्जुन तेंदुलकर ने अपने रणजी ट्रॉफी डेब्यू मैच में शतक (120 रन) बनाया।


title: अर्जुन तेंदुलकर

text: 18 फरवरी 2021 को आयोजित 2021 इंडियन प्रीमियर लीग की नीलामी में इन्हें मुंबई इंडियंस द्वारा 20 लाख में खरीदा गया।


title: यूज़र इंटरफ़ेस

text: मानव-मशीन अन्योन्यक्रिया के औद्योगिक डिज़ाइन क्षेत्र में यूज़र इंटरफ़ेस वह स्थल है जहां इंसान और मशीनों के बीच अन्योन्यक्रिया स्थापित होती है। यूज़र इंटरफ़ेस में एक इंसान और एक मशीन के बीच अन्योन्यक्रिया का लक्ष्य मशीन का प्रभावी संचालन, नियंत्रण और मशीन की प्रतिक्रिया है जिससे ऑपरेटर को प्रचालनात्मक निर्णय लेने में सहायता मिलती है। यूज़र इंटरफ़ेस की इस व्यापक अवधारणा के उदाहरणों में कंप्यूटर ऑपरेटिंग सिस्टम, हैंड टूल्स, भारी मशीनरी संचालन नियंत्रण और प्रक्रिया नियंत्रण शामिल हैं। यूज़र इंटरफ़ेस बनाते समय डिज़ाइन संबंधी आवश्यक बातें कर्मचारी परिस्थिति विज्ञान और मनोविज्ञान जैसी विधाओं से संबंधित या के रूप में शामिल होती हैं।


title: यूज़र इंटरफ़ेस

text: एक यूज़र इंटरफ़ेस वह प्रणाली है जिसके द्वारा लोगों (उपयोगकर्ता) की मशीन के साथ अन्योन्यक्रिया होती हैं। यूज़र इंटरफ़ेस में हार्डवेयर (भौतिक) और सॉफ्टवेयर (तार्किक) घटक शामिल होते हैं। विभिन्न सिस्टम के लिए यूज़र इंटरफ़ेस होते हैं और ये माध्यम बनते हैं:


title: यूज़र इंटरफ़ेस

text: यूज़र इंटरफ़ेस का निर्माण करना है जो मशीन के संचालन को इस प्रकार आसान, कुशल और मनोरंजक बनाए कि वांछित परिणाम प्राप्त हों. आमतौर पर इसका मतलब है कि वांछित आउटपुट प्राप्त करने के लिए ऑपरेटर को न्यूनतम इनपुट देने की ज़रूरत होती है और मशीन भी मानव के लिए अवांछित आउटपुट कम कर देती है।


title: यूज़र इंटरफ़ेस

text: जब से व्यक्तिगत कंप्यूटर के प्रयोग में वृद्धि हुई है और भारी मशीनरी के संबंध में सामाजिक जागरूकता में गिरावट आई है, यूज़र इंटरफ़ेस के शब्द का प्रयोग (ग्राफ़ीय) यूज़र इंटरफ़ेस के रूप में अधिक होने लगा है जबकि औद्योगिक नियंत्रण पैनल और मशीनरी नियंत्रण डिज़ाइन विचार-विमर्श सामान्यतः मानव-मशीन इंटरफ़ेस का संदर्भ लेते हैं।


title: यूज़र इंटरफ़ेस

text: यूज़र इंटरफ़ेस के लिए अन्य शब्दों में शामिल हैं "मानव-कंप्यूटर इंटरफ़ेस" (HCI) और "मानव-मशीन इंटरफ़ेस" (MMI).


title: यूज़र इंटरफ़ेस

text: सिस्टम के साथ काम करने के लिए उपयोगकर्ताओं को सिस्टम की स्थिति को नियंत्रित करने व आकलन में सक्षम होना चाहिए. उदाहरण के लिए, मोटर चलाते समय एक चालक वाहन की दिशा नियंत्रण के लिए स्टीयरिंग व्हील का और गति नियंत्रण के लिए एक्सलरेटर पेडल, ब्रेक पेडल और गियरस्टिक का उपयोग करता है। चालक विंडशील्ड में से देखकर वाहन की स्थिति और स्पीडोमीटर पढ़कर वाहन की सटीक गति का अनुमान लगाता है। सकल रूप से "ऑटोमोबाइल का यूज़र इंटरफ़ेस" ऐसे यंत्रों का संयोजन है जिसके प्रयोग से चालक ड्राइविंग और वाहन के रख-रखाव के कार्यों को पूरा कर सकता है।


title: यूज़र इंटरफ़ेस

text: यूज़र इंटरफ़ेस को कभी कभी मानव-मशीन इंटरफ़ेस (HMI) कहा जाता है। HMI मूल शब्द MMI (मानव-मशीन इंटरफ़ेस) का संशोधित रूप है। व्यवहार में, संक्षिप्त नाम MMI का प्रयोग अभी भी अक्सर किया जाता है हालांकि कुछ का दावा है कि MMI का तात्पर्य अब कुछ और है। एक और संक्षिप्त नाम HCI है लेकिन सामान्यतः इसका अधिक प्रयोग मानव-कंप्यूटर अन्योन्यक्रिया के लिए किया जाता है। अन्य इस्तेमाल होने वाले शब्द हैं ऑपरेटर इंटरफ़ेस कन्सोल (ओआईसी) और ऑपरेटर इंटरफ़ेस टर्मिनल (OIT). लेकिन यह संक्षिप्त है, शब्द 'परत' का उल्लेख करता है जो कि मशीन चलाने वाले इंसान को मशीन से अलग करती है।


title: यूज़र इंटरफ़ेस

text: कथा विज्ञान में कभी कभी HMI का प्रयोग प्रत्यक्ष न्यूरॉल इंटरफ़ेस के रूप में बेहतर वर्णित, के लिए किया जाता है।


title: यूज़र इंटरफ़ेस

text: कुछ परिस्थितियों में कंप्यूटर विशिष्ट आदेश के बिना ही उपयोगकर्ता का निरीक्षण कर, उनके कार्यों के अनुसार प्रतिक्रिया कर सकता है। शरीर के हिस्सों के मार्गन के लिए माध्यम की आवश्यकता होती है और सिर की स्थिति, टकटकी की दिशा इत्यादि को नोट करने वाले संवेदी का


title: यूज़र इंटरफ़ेस

text: यूज़र इंटरफ़ेस का डिज़ाइन उपयोगकर्ता द्वारा सिस्टम को इनपुट प्रदान करने, सिस्टम की आउटपुट की व्याख्या करने और इसे करने के लिए


title: यूज़र इंटरफ़ेस

text: सीखने में अपेक्षित प्रयास की मात्रा को प्रभावित करता है। जिस डिग्री तक विशेष यूज़र इंटरफ़ेस मानव मनोविज्ञान और उपयोगकर्ताओं के शरीर विज्ञान पर विचार करता है और सिस्टम के प्रयोग की प्रक्रिया को प्रभावी, कुशल व संतोषजनक बनाता है, वह प्रयोज्यता है।


title: यूज़र इंटरफ़ेस

text: प्रयोज्यता मुख्य रूप से यूज़र इंटरफ़ेस की एक विशेषता है लेकिन यह उत्पाद और इसे डिज़ाइन करने की प्रक्रिया की कार्यात्मकता से भी सम्बद्ध है। यह प्रयोग के संदर्भ में अपेक्षाओं के दृष्टिगत यह बताती है कि लक्षित उपयोगकर्ता कितनी दक्षता, प्रभावशीलता और संतुष्टि के साथ किसी उत्पाद का


title: यूज़र इंटरफ़ेस

text: कंप्यूटर विज्ञान और मानव-कंप्यूटर अन्योन्यक्रिया में ""यूज़र इंटरफ़ेस (एक कंप्यूटर प्रोग्राम का)" ग्राफ़ीय, शाब्दिक और श्रव्य जानकारी जो प्रोग्राम उपयोगकर्ता के लिए प्रस्तुत करता है और प्रोग्राम को नियंत्रित करने के लिए उपयोगकर्ता द्वारा लागू नियंत्रण श्रंखला (जैसे कंप्यूटर कीबोर्ड के साथ कीस्ट्रोक्स, कंप्यूटर माउस की हरकतें और टचस्क्रीन" के साथ चयन) को संदर्भित करता है।


title: यूज़र इंटरफ़ेस

text: जीयूआई के उपवर्ग हैं जो इनपुट को स्वीकार करके इंटरनेट के माध्यम से प्रेषित और उपयोगकर्ता द्वारा वेब ब्राउज़र प्रोग्राम के प्रयोग से देखे जाने वाले वेब पेज का सृजन कर आउटपुट प्रदान करते हैं। नए निष्पादन, पारंपरिक HTML आधारित वेब ब्राउज़र की पुनश्चर्या की आवश्यकता को समाप्त करते हुए एक अलग प्रोग्राम में वास्तविक नियंत्रण प्रदान करने के लिए जावा, ऐजेक्स, एडोब फ्लेक्स, माइक्रोसॉफ्ट.नेट या इसी तरह की प्रौद्योगिकी का उपयोग करते हैं।


title: यूज़र इंटरफ़ेस

text: पद्धतिरहित एक इंटरफ़ेस, जिसे दस्तावेज़ संपादित करने और प्रोग्रामिंग के लिए माउस प्रेरित यूज़र इंटरफ़ेस से अधिक कुशल माना गया है।


title: यूज़र इंटरफ़ेस

text: यूज़र इंटरफ़ेस के इतिहास को प्रमुख प्रकार के यूज़र इंटरफ़ेस के अनुसार निम्नलिखित चरणों में विभाजित किया जा सकता है:


title: यूज़र इंटरफ़ेस

text: एक अच्छे यूज़र इंटरफ़ेस का प्रमुख गुण निरंतरता है। एक उपयोगकर्ता को सतत अपेक्षाओं का सेट प्रदान करना और फिर उन अपेक्षाओं को पूरा करना बढ़िया यूज़र इंटरफ़ेस डिज़ाइन है। निरुद्देश्य प्रयुक्त निरंतरता बुरी भी हो सकती है जब उपयोगकर्ता को इससे कोई लाभ न हो.


title: यूज़र इंटरफ़ेस

text: सबसे पहले, विभिन्न सुविधाओं के लिए नियंत्रण एक ही तरीके से प्रस्तुत किये जाने चाहिए ताकि उपयोगकर्ताओं को नियंत्रण आसानी से मिल जाएं उदाहरण के लिए, उपयोगकर्ताओं को सॉफ्टवेयर का प्रयोग करना तब मुश्किल लगता है जब कुछ आदेश मेनू, कुछ प्रतीक, कुछ दाएं क्लिक के माध्यम से उपलब्ध होते हैं, कुछ स्क्रीन के एक कोने पर एक अलग बटन के नीचे, कुछ काम के आधार पर समूहीकृत, कुछ "आम" द्वारा वर्गीकृत, कुछ "उन्नत" के आधार पर समूहीकृत होते हैं। किसी आदेश को खोज रहे उपयोगकर्ता के पास सतत खोज रणनीति होनी चाहिए. जितनी अधिक खोज रणनीतियां होंगी उपयोगकर्ता के लिए खोज उतनी ही और अधिक निराशाजनक होगी. जितना अधिक सतत समूहीकरण उतनी ही आसान खोज.


title: यूज़र इंटरफ़ेस

text: दूसरा, "कम से कम विस्मय का सिद्धांत" महत्वपूर्ण है। विभिन्न सुविधाएं एक ही तरीके से काम करनी चाहिएं. उदाहरण के लिए, एडोब एक्रोबैट में कुछ विशेषताएं हैं "टूल का चयन करें फिर जिस पर लागू करना हैं उस पाठ्य वस्तु का चयन करें." अन्य हैं "पाठ्य वस्तु का चयन करें, तब चयनित के लिए कार्रवाई लागू करें." . सभी संदर्भों में आदेश उसी तरह काम करने चाहिएं.


title: यूज़र इंटरफ़ेस

text: तीसरा, यूज़र इंटरफ़ेस के प्रति निरंतरता सलाह संस्करण-प्रति-संस्करण परिवर्तित होती है। परिवर्तन कम से कम होना चाहिए और आगे की अनुकूलता बनाई रखी जानी चाहिए. उदाहरण के लिए, माइक्रोसॉफ़्ट ऑफ़िस 2003 में मेनू बार से


title: यूज़र इंटरफ़ेस

text: माइक्रोसॉफ़्ट ऑफ़िस 2007 में रिबन टूलबार में बदलने से पुनर्डिज़ाइन को मिश्रित प्रतिक्रिया मिली जिसका उद्देश्य सर्वाधिक प्रयुक्त कार्यों को सुलभ कराना था। कहा गया कि इससे "गुस्सा और कुंठा" उत्पन्न हुए और "समय, प्रशिक्षण और लागत


title: यूज़र इंटरफ़ेस

text: में प्रमुख प्रयास" लगे. बिजली उपयोगकर्ताओं ने कहा कि नए इंटरफ़ेस को "सीखने के लिए बहुत समय और धैर्य लगता है।" एक्सेल उपयोगकर्ता समूह द्वारा एक ऑनलाइन सर्वेक्षण ने बताया कि परिवर्तन के प्रति लगभग 80% उत्तरदाताओं की राय नकारात्मक थी और इस 80% में


title: यूज़र इंटरफ़ेस

text: यूज़र इंटरफ़ेस डिज़ाइन में निरंतरता सकल नहीं बल्कि एक गुण है लेकिन सबसे महत्वपूर्ण में से एक है। कुछ मामलों में, निरंतरता सिद्धांतों का उल्लंघन पर्याप्त स्पष्ट लाभ प्रदान कर सकता है और एक बुद्धिमान और सावधान यूज़र इंटरफ़ेस डिज़ाइनर कुछ अन्य महत्वपूर्ण लक्ष्य प्राप्त करने के लिए निरंतरता का उल्लंघन कर सकता है। आम तौर पर, कम परिपक्व सॉफ्टवेयर के कम यूज़र होते हैं जो यथापूर्व स्थिति में ही डूबे हैं। पुराने और अधिक विस्तृत रूप से प्रयुक्त सॉफ्टवेयर को विघटनकारी लागत से बचने के लिए यथापूर्व स्थिति को अधिक ध्यान से दूर करना चाहिए. सबसे अनुभवी उपयोगकर्ता और जो एक प्रोग्राम से सबसे अधिक लाभ प्राप्त करते हैं, ये वे उपयोगकर्ता हैं जो बदलने पर सबसे बड़ा खर्च वहन करते हैं। हालांकि, ऐसे आदान-प्रदान में निरंतरता सबसे महत्वपूर्ण मूल सिद्धांतों में से एक है और इसका यह कम से कम उल्लंघन किया जाना चाहिए. बेकार यूज़र इंटरफ़ेस डिज़ाइन और एक मौजूदा यूज़र इंटरफ़ेस पर खराब तरह से लागू परिवर्तन की लागत उपयोगकर्ताओं पर भारी पड़ सकती हैं।


title: यूज़र इंटरफ़ेस

text: हैं यूआई डिज़ाइन में उनका वर्णन करने के लिए दो शब्दों का उपयोग किया जाता है। "रुपात्मकता" एक ही उत्पाद के कई वैकल्पिक इंटरफ़ेस को संदर्भित करती है जबकि "पद्धति" उसी इंटरफ़ेस की विभिन्न स्थितियों का वर्णन करता है।


title: यूज़र इंटरफ़ेस

text: इनपुट और आउटपुट ले जाने के लिए यूज़र इंटरफ़ेस द्वारा लागू संप्रेषण का पथ रुपात्मकता है। रूपात्मकता के उदाहरण हैं:


title: यूज़र इंटरफ़ेस

text: उपयोगकर्ता को अन्योन्यक्रिया के लिए चयन की अनुमति देते हुए यूज़र इंटरफ़ेस कई अनावश्यक इनपुट और आउटपुट रुपात्मकता को लागू कर सकता है।


title: यूज़र इंटरफ़ेस

text: एक मोड एक कंप्यूटर प्रोग्राम में संचालन का अलग तरीका है जिसमें कंप्यूटर प्रोग्राम की स्थिति के आधार पर एक ही इनपुट अलग कथित परिणाम उत्पन्न कर सकते हैं। उदाहरण के लिए, कैप्स लॉक्स ऐसे इनपुट मोड को शुरू कर देता है


title: यूज़र इंटरफ़ेस

text: मोड में न होने पर उसी टाइपिंग से अक्षर लोअरकेस में होंगे. पद्धति का भारी उपयोग अक्सर यूज़र इंटरफ़ेस की प्रयोज्यता को कम कर देता है क्योंकि उपयोगकर्ता को वर्तमान मोड स्थिति और यथाआवश्यक मोड स्थिति के बीच बदलाव करना याद रखने का प्रयास करना पड़ता है।


title: मरूद्यान

text: भौगोलिक संदर्भों में मरूद्यान, शाद्वल, मरूद्वीप, किसी मरूस्थल में किसी झरने, चश्मा या जल-स्रोत के आसपास स्थित एक ऐसा क्षेत्र होता है जहां किसी वनस्पति के उगने के लिए पर्याप्त अनुकूल परिस्थितियां उपलब्ध होती हैं। यदि यह क्षेत्र पर्याप्त रूप से बड़ा हो, तो यह पशुओं और मनुष्यों को भी प्राकृतिक आवास उपलब्ध कराता है।


title: मरूद्यान

text: मरूस्थलीय इलाकों में मरूद्यानों का हमेशा से व्यापार तथा परिवहन मार्गों के लिए विशेष महत्व का रहा है। पानी एवं खाद्य सामग्री की आपूर्ति के लिए काफिलों का मरूद्यानों से होकर गुज़रना आवश्यक है इसीलिए अधिकतर मामलों में किसी मरूद्यान पर राजनीतिक अथवा सैन्य नियंत्रण का तात्पर्य उस मार्ग पर होने वाले व्यापार पर नियंत्रण से भी है। उदहारण के तौर पर आधुनिक लीबिया में स्थित औजिला, घडामेस एवं कुफ्रा के मरूद्यान कई अवसरों पर सहारा के उत्तर-दक्षिणी एवं पूर्व-पश्चिमी व्यापार के लिए महत्वपूर्ण रहे हैं।


title: मरूद्यान

text: मरूद्यान किसी जलस्रोत जैसे कि भूमिगत नदी अथवा आर्टीसियन कूप आदि से निर्मित होते हैं, जहां जल दबाव द्वारा प्राकृतिक रूप से अथवा मानव निर्मित कुओं द्वारा सतह तक पहुंच सकता है। समय समय पर होने वाली वृष्टि भी किसी मरूद्यान के भूमिगत स्रोत को प्राकृतिक को जल उपलब्ध कराती है, जैसे कि टुयात. अभेद्य चट्टान एवं पत्थर के अधःस्तर जल को रोक सकते हैं एवं उसे अवकाशों में बनाये रख सकते हैं; अथवा लम्बे उपसतही दरारों अथवा ज्वालामुखीय बांधो पर पानी जमा हो सकता है जो रिस कर सतह तक आ जाता है। यह जल प्रवासी पक्षियों द्वारा भी प्रयोग में लाया जाता है, जो अपनी बीट के द्वारा बीजों का प्रसार भी करते हैं जिसके फलस्वरूप जलनिकाय के चारों ओर पौधे और वृक्ष उग आते हैं।


title: मरूद्यान

text: मरूद्यान के वासियों के लिए भूमि एवं जल के प्रयोग में एहतियात बरतना बेहद जरूरी है; खजूर, अंजीर, जैतून एवं खुबानी के पौधे उगाने के लिए भूमि की सिंचाई ज़रूरी है। किसी मरूद्यान में उगने वाले पेड़ों में सबसे अहम पेड़ खजूर का होता है, जो ऊपरी परत बनाता है। ये खजूर के पेड़ आड़ू जैसे छोटे पेड़ों जो मध्यवर्ती परत बनाते हैं को, छांव प्रदान करते हैं। विभिन्न परतों में पौधे उगाते हुए कृषक मिटटी और भूमि का सर्वोत्तम उपयोग करते हैं। बहुत सी सब्ज़ियां तथा कुछ अनाज भी उगाये जाते हैं, अधिक नमी वाली जगह पर गेहूँ, जौ एवं बाजरा जैसे अनाज उगाये जाते हैं।


title: मरूद्यान

text: बत्तेस्ती (विन्सेन्ट), "Jardins au désert, Evolution des pratiques et savoirs oasiens, Jérid tunisien", पैरिस, एडिशन, आईआरडी (IRD), कोल. एक ट्रेवर्स चैम्प्स, 2005, पृष्ठ 440. ISBN 2-7099-1564-2 ओपन पुरालेख: मुफ्त में / फ्रेंच में किताब


title: विण्डोज़ 11

text: सुरक्षा कारणों का हवाला देते हुए, विंडोज 11 के लिए सिस्टम आवश्यकताओं को विंडोज 10 पर बढ़ा दिया गया था। माइक्रोसॉफ्ट केवल आठवीं पीढ़ी के इंटेल कोर सीपीयू या नए (कुछ मामूली अपवादों के साथ), ज़ेन + माइक्रोआर्किटेक्चर पर आधारित एएमडी रेजेन सीपीयू का उपयोग करने वाले उपकरणों पर ऑपरेटिंग सिस्टम का आधिकारिक रूप से समर्थन करता है या  नया, या क्वालकॉम स्नैपड्रैगन 850 एआरएम सिस्टम-ऑन-चिप या नया, यूईएफआई सुरक्षित बूट और विश्वसनीय प्लेटफॉर्म मॉड्यूल (टीपीएम) 2.0 के साथ समर्थित और सक्षम (हालांकि माइक्रोसॉफ्ट ओईएम के लिए टीपीएम 2.0 आवश्यकता के अपवाद प्रदान कर सकता है)।  जबकि OS को असमर्थित प्रोसेसर पर स्थापित किया जा सकता है, Microsoft अपडेट की उपलब्धता की गारंटी नहीं देता है।  Windows 11 32-बिट x86 CPU और BIOS फ़र्मवेयर का उपयोग करने वाले उपकरणों के लिए भी समर्थन छोड़ देता है।


title: विण्डोज़ 11

text: विंडोज 11 को मिलाजुला से सकारात्मक स्वागत मिला है;  ऑपरेटिंग सिस्टम का रिलीज़-पूर्व कवरेज इसकी सख्त हार्डवेयर आवश्यकताओं पर केंद्रित था, इस पर चर्चा के साथ कि क्या वे वैध रूप से विंडोज की सुरक्षा में सुधार करने के लिए थे या उपयोगकर्ताओं को नए उपकरणों पर बेचने के लिए, और परिवर्तनों से जुड़े ई-कचरे पर।  इसके जारी होने पर, विंडोज 11 को इसके बेहतर दृश्य डिजाइन, विंडो प्रबंधन और सुरक्षा पर एक मजबूत फोकस के लिए सकारात्मक समीक्षा मिली, लेकिन इसके यूजर इंटरफेस के पहलुओं में प्रतिगमन और संशोधनों के लिए आलोचना की गई।


title: विण्डोज़ 11

text: 2015 के इग्नाइट सम्मेलन में, माइक्रोसॉफ्ट के कर्मचारी जेरी निक्सन ने कहा कि विंडोज 10 "विंडोज का अंतिम संस्करण" होगा, एक बयान जिसकी माइक्रोसॉफ्ट ने पुष्टि की थी, उसके विचार का "प्रतिबिंबित" था।  ऑपरेटिंग सिस्टम को एक सेवा माना जाता था, जिसमें समय के साथ नए बिल्ड और अपडेट जारी किए जाते थे।[13]


title: विण्डोज़ 11

text: अक्टूबर 2019 में, Microsoft ने "Windows 10X" की घोषणा की, जो कि Windows 10 का भविष्य का संस्करण है, जिसे विशेष रूप से आने वाले भूतल नियो जैसे दोहरे-टचस्क्रीन उपकरणों के लिए विशेष रूप से डिज़ाइन किया गया है।  इसमें विभिन्न स्क्रीन कॉन्फ़िगरेशन और उपयोग परिदृश्यों के लिए संदर्भ-संवेदनशील "मुद्राओं" के आसपास डिज़ाइन किया गया एक संशोधित उपयोगकर्ता इंटरफ़ेस, और विंडोज 10 की "लाइव टाइल्स" के बिना एक केंद्रित टास्कबार और अपडेटेड स्टार्ट मेनू जैसे परिवर्तन शामिल हैं।  प्रदर्शन और शक्ति अनुकूलन सुनिश्चित करने के लिए लीगेसी विंडोज़ अनुप्रयोगों को "कंटेनरों" में चलाने की भी आवश्यकता होगी।  माइक्रोसॉफ्ट ने कहा कि उसने 2020 के अंत तक विंडोज 10एक्स उपकरणों को जारी करने की योजना बनाई है। [14] [15] [16]


title: विण्डोज़ 11

text: मई 2020 में, COVID-19 महामारी के बीच, Microsoft Windows और Office Panos Panay के मुख्य उत्पाद अधिकारी ने कहा कि "जैसा कि हम ग्राहकों की ज़रूरतों को सबसे आगे रखना जारी रखते हैं, हमें ग्राहकों से मिलने पर ध्यान केंद्रित करने की आवश्यकता है जहाँ वे अभी हैं", और  इसलिए घोषणा की कि विंडोज़ 10एक्स पहले केवल सिंगल-स्क्रीन उपकरणों पर लॉन्च होगा, और यह कि माइक्रोसॉफ्ट "हमारे ओईएम भागीदारों के साथ मिलकर, बाजार में दोहरे स्क्रीन वाले उपकरणों को लाने के लिए सही समय की तलाश जारी रखेगा"। [17]  18]


title: विण्डोज़ 11

text: जनवरी 2021 में, यह बताया गया कि Microsoft द्वारा "विंडोज़ के व्यापक दृश्य कायाकल्प" का जिक्र करते हुए एक नौकरी सूची पोस्ट की गई थी। [19]  विंडोज के लिए एक विजुअल रिफ्रेश, जिसे "सन वैली" कोडनेम के तहत विकसित किया गया था, कथित तौर पर सिस्टम के यूजर इंटरफेस को फिर से डिजाइन करने के लिए सेट किया गया था। [20]  माइक्रोसॉफ्ट ने विंडोज 10 इनसाइडर प्रीव्यू बिल्ड पर इनमें से कुछ दृश्य परिवर्तनों और अन्य नई सुविधाओं को लागू करना और घोषित करना शुरू कर दिया है, जैसे कि नए सिस्टम आइकन (जिसमें विंडोज 95 तक के शेल संसाधनों का प्रतिस्थापन भी शामिल है), [21] में सुधार  वॉलपेपर बदलने की अनुमति देने के लिए टास्क व्यू चालू


title: सण्डीला

text: सण्डीला (Sandila) भारत के उत्तर प्रदेश राज्य के हरदोई ज़िले में स्थित एक नगर है। यह प्रशासन प्रणाली में एक तहसील का दर्जा रखता है।। यहां के लड्डू बहुत मशहूर हैं।। आप लोग कभी भी आएं तो एक बार यहां के लड्डू जरुर खाएं और अपने अपने घर भी जरुर ले जाएं।।


title: सण्डीला

text: यह काफी समय पूर्व नैमिषारण्य तीर्थ का हिस्सा थी और यहीं पर शाण्डिल्य ऋषि ने तपस्या की थी। प्रदेश की राजधानी लखनऊ से पश्चिम 54 किमी0 दूर शाण्डिल्य ऋषि की तपोभूमि सण्डीला स्थित है।


title: सण्डीला

text: सण्डीला कस्बे पश्चिम सिरे पर एक विशाल सरोवर के किनारे लगभग 1000 वर्ष पुराना मां शीतला देवी का भव्य मन्दिर है। सिद्ध पीठ रूप में विख्यात यह मन्दिर विगत कई वर्षों से मां की महिमा के कारण क्षेत्र में चर्चित है। यही कारण है कि नवरात्रि के दिनों में आस - पास के जनपदों से भारी मात्रा में श्रद्धालु आते हैं और गदर्भ सवार माँ शीतला के मन्दिर में माथा टेकते हैं। माता सभी की मनोकामना पूर्ण करती है एवं उनकी खाली झोली भर जाती है। इस मन्दिर की ऐतिहासिकता के बारे में बताया जाता है कि जबसे यहां शाण्डिल्य ऋषि ने तपस्या की थी तभी से यहां मां का वास है। ब्रिटिश शासन काल में एक अंगे्रज गर्वनर यहां शिकार खेलने आया था, उसने जंगल के बीच छोटी मठिया में देवी की मूर्ति को देखा और उस मूर्ति पर पूजन सामग्री पुष्प आदि चढ़े दिखाई दिये। यह मूर्ति मां शीतला की थी जो आज भी मौजूद है। इस मूर्ति के अवतरण के बारे में कोई जानकारी नहीं है। मठिया के पास एक छोटा सा तालाब था जो आज विशाल सरोवर (तीर्थ) के रूप में विद्यमान है। माता के दर्शन के बाद उस गर्वनर पर मां का इतना प्रभाव पडा कि उसने जंगल में शिकार करने पर पाबन्दी लगा दी। उन्ही दिनों चिनहट निवासी दो भाई सण्डीला में व्यापार के सिलसिले में आये थे उनको व्यापार में लगातार घाटा हो रहा था इससे वह बेहद परेशान थे। इस परेशानी में दोनों भाई टहलते हुए जंगल की ओर निकल गये, वहां पर स्थापित मूर्ति के दर्शन कर प्रार्थना की यदि उनका व्यापार फला-फूला तो यहां पर वह भव्य मन्दिर बनवायेंगे। माता के आर्शीवाद से दोनों भाई क्रमशः लाल्ता शाह व शीतला प्रसाद शाह ने वहां पर भव्य मन्दिर व सरोवर का निर्माण कराया। अंग्रेज गर्वनर ने भी लाल्ता शाह के नाम पर 18 बीघा जमीन को पट्टा कर दिया। इन भाईयों का व्यापार कलकत्ता से चलता रहा। इसी बीच कलकत्ता के व्यापारी मनमोहन लाल जैन वसूली करने सण्डीला आये। मां शीतला के दर्शन कर वह भी मन्त्र मुग्ध हो गये। उन्होने मन्दिर के नाम 50 हजार रूपये जमा कर दिये। इनके नाम का पत्थर आज भी सरोवर के किनारे लगा हुआ है। सरोवर के उत्तर की ओर गऊ घाट, पश्चिम की ओर जनाना घाट और पूरब व दक्षिण की ओर मर्दाना घाट है। इसके बाद शाह भाइयों ने मन्दिर की देख रेख के लिए एक पुजारी नियुक्ति किया और वसीहत लिख दी कि भविष्य में उनके खानदान के लोग मन्दिर का प्रबन्धन कार्य देखेंगे। शीतला मन्दिर के चारों ओर राम जानकी मन्दिर, ठाकुर जी मन्दिर, हनुमान मन्दिर, शिव जी मन्दिर, के अतिरिक्त लगभग आधा दर्जन मन्दिर बने हुए हैं। कुछ वर्षों पूर्व इस उपेक्षित पड़े मन्दिर को शासन प्रशासन एवं युवाओं ने जीर्णोद्धार करने का प्रण किया और निर्माण कार्य प्रारम्भ करा दिया। परिसर की नई बाउन्ड्रीवाल बनवाई गई। अन्दर से लेकर बाहर तक मर्बल्स लगाये गये एवं समस्त निकासी द्वारा नये बनवाये गये।


title: सण्डीला

text: मां गहावर देवी जी के मंदिर का एतिहासिक महत्व है। मां गहावर देवी जी की दुर्लभ मूर्ति करीब 200 वर्ष पहले मांडर कस्बे के उत्तर पश्चिम में एक कुएं की खुदाई में मिली थी। इस सिद्धपीठ के संबंध में प्रचलित है कि इस पवित्र स्थान पर मां का स्मरण करने से उपासक के महापातक कट जाते हैं।


title: सण्डीला

text: करीब दो सौ वर्ष पूर्व मांडर में लोगों को पानी की समस्या थी। गांव के उत्तर-पश्चिम में लाला चंद्रिका प्रसाद का घना जंगल था। जंगल में एक कुआं था, जो बंद पड़ा था। ग्रामीणों ने उस कुएं की खुदाई की। जब कुआं काफी गहराई में खोदा जा रहा था, तब उसमें एक मूर्ति निकली थी। जिसकी लंबाई चार फिट और चौड़ाई तीन फिट थी। मूर्ति में शेर पर सवार माता रानी की मूर्ति थी। ग्रामीणों ने कुएं के पास ही मूर्ति की स्थापना रखी। बाबा रामशरण पाठक ने सारे ग्रामीणों को कुएं के पाए एकत्र किया और बताया कि रात में स्वप्न में मैंने देखा कि मुझसे एक देवी कह रही है कि आप लोग मेरी पूजा अर्चना गहावर देवी नाम से की जाए। तब ग्रामीणों के बुलंद सहयोग से एक मंदिर का निर्माण कराया गया तथा करीब 15 बिस्वा में बाउंड्रीवाल बनाई गई। मंदिर के नाम पर 30 बिस्वा भूमि भी कर दी गई। मंदिर के पुजारी राजेश पाठक बताते हैं कि मूर्ति रंग भी बदलती है। सुबह दूधिया दोपहर में भूरा व रात में काले रंग की दिखती है। मूर्ति देखने में अतुल शोभनीय है। मंदिर के अंदर घुसते ही गेट के पूरब में माता काली, माता शारदा देवी का छोटा मंदिर है। उसी से सटा हुआ एक छोटा शिवलिंग भी है। माता जी के उत्तर में सरस्वती माता जी का एक छोटा मंदिर बना है। इसके ठीक सामने बड़ा सा हनुमान जी का भव्य मंदिर भी बना है। यहां पर एक वर्ष में चार बार मेला लगता है। पहला मेला चैत्र की नवरात्र, दूसरा बैसाख की अष्टमी, तीसरा ज्येष्ठ की अष्टमी को और चौथा क्वार को नवरात्र में लगता है। यहां पर दूर-दूर से श्रद्धालु आते हैं। मेले में रामलीला भी होती है।


title: प्रवीण कुमार

text: प्रवीण कुमार (Praveen Kumar/, जन्म 2 अक्टूबर 1986) भारत के बेहतरीन क्रिकेट खिलाड़ियों में शुमार किए जाते हैं। उनका  जन्म उत्तर प्रदेश के मेरठ शहर में हुआ है। वे दाहिने हाथ के मध्यम गति के गेंदबाज रहे हैं। प्रवीण कुमार देश के चुनिंदा गेंदबाजों में से एक हैं, जो गेंद को दोनों दिशाओं में बड़ी कुशलता से स्विंग कराने की क्षमता रखते थे। वे अच्छी बल्लेबाजी भी करते थे। उन्होंने उत्तर प्रदेश टीम के लिए कुछ मैचों में सलामी बल्लेबाज की भूमिका भी निभाई है।


title: प्रवीण कुमार

text: प्रवीण कुमार ने पहला प्रथमश्रेणी मैच 2005 में खेला। उन्होंने रणजी ट्रॉफी के पहले ही सत्र में 41 विकेट लिए और साल के सर्वश्रेष्ठ युवा क्रिकेटर चुने गए। जल्दी ही उनका चयन भारतीय टीम में हो गया। हालांकि, उनका अंतरराष्ट्रीय करियर बहुत लंबा नहीं रहा। प्रवीण कुमार ने पहला इंटरनेशनल मैच 2007 में पाकिस्तान के खिलाफ खेला। उन्होंने आखिरी इंटरनेशनल मैच 2012 में दक्षिण अफ्रीका के खिलाफ खेला।


title: प्रवीण कुमार

text: प्रवीण कुमार ने 6 टेस्ट, 68 वनडे और 10 टी20 अंतरराष्ट्रीय मैच खेले. उन्होंने टेस्ट मैचों 27 विकेट लिए और 14.90 की औसत से 149 रन बनाए. इसी तरह उन्होंने वनडे क्रिकेट में 77 विकेट लिए और 13.90 की औसत से 292 रन बनाए. टी20 मैचों में उन्होंने 8 विकेट लिए और 2.33 की औसत से 7 रन बनाए.


title: प्रवीण कुमार

text: प्रवीण कुमार 2011 में विश्व कप जीतने वाली टीम का हिस्सा भी हो सकते थे, लेकिन चोट के कारण ऐसा नहीं हो सका. जब विश्व कप के लिए टीम की घोषणा हुई तो प्रवीण कुमार उसमें शामिल थे. प्रैक्टिस के दौरान उन्हें चोट लग गई. इस कारण उन्हें टीम से बाहर होना पड़ा. चोट का यह सिलसिला आगे भी जारी रहा. वे 2012 के बाद भारतीय टीम में वापसी नहीं कर सके. साल 2018 में उन्होंने क्रिकेट के सभी प्रारूप से संन्यास ले लिया. अब वे बतौर कॉमेंटेटर सक्रिय हैं.


title: पाकिस्तान की राष्ट्रीय सभा

text: पाकिस्तान की राष्ट्रीय सभा या क़ौमी असेम्ब्ली (; , "नैशनल असेम्ब्ली") पाकिस्तान की द्वीसदनीय संसद("मजलिस-ए शूरा"), जिसका उच्चसदन सेनेट है, का निम्नसदन है। उर्दू भाषा मैं इसे कौमी इस्म्ब्ली कहा जाता हैं। इसमें कुल 342 आसन हैं, जिन में से 242 चुनाव के जरये चुने जाते हैं और बाक़ी के 70 महिलाओं और अल्पसंख्यकों के लिए आरक्षित हैं। क़ौमी इस्म्ब्ली पाकिस्तान की संधीय विधायिका की वह इकाई है, जिसे जनता द्वारा चुना जाता है(यह पाकिस्तान में लोकसभा की जोड़ीदार है)।


title: पाकिस्तान की राष्ट्रीय सभा

text: सभापति विधानसभा की अध्यक्षता और देश के राष्ट्रपति के रूप में काम करता अगर दोनों के राष्ट्रपति और सीनेट के अध्यक्ष मौजूद नहीं हैं। कौमी असेम्बली में अक्सर पाकिस्तान के प्रधानमंत्री सत्तापक्ष के नेता होते हैं


title: पाकिस्तान की राष्ट्रीय सभा

text: सभापति क़ौमी असेम्बली के अध्यक्ष और सभा की चर्चाओं के अधिष्ठाता हैं। अध्यक्ष राष्ट्रपति के उत्तराधिकार पंक्ति में पाकिस्तान की सेनेट के अध्यक्ष के पश्चात तीसरे स्थान पर हैं, यानी राष्ट्रपति के अभाव में वे राष्ट्रपतित्व का निर्वाह करते हैं, जबकि रुतबे के आधार पर वे राष्ट्रपति , प्रधानमंत्री और सेनेट के अध्यक्ष के बाद चौथे स्थान पर होता है। इसके अलावा अध्यक्ष विदेशों में भी निचले सदन के प्रवक्ता होता है। वे तटस्थ होता है। वह नेशनल असेंबली को भंग किए जाने के बाद अगले अध्यक्ष के चयन तक अध्यक्षता की जिम्मेदारियां निभाने है।


title: पाकिस्तान की राष्ट्रीय सभा

text: इसके अलावा अध्यक्ष की अनुपस्थिति में सदन की कार्रवाइयों का निर्वाह करने के लिए सदन के उपसभापति भी होते हैं, जिन्हें भी सदन के सदस्यों द्वारा चुना जाता है।


title: पाकिस्तान की राष्ट्रीय सभा

text: राष्ट्रीय असेंबली के संयोजन के अनुच्छेद 51 में विनिर्दिष्ट [पाकिस्तान के संविधान के है। वहाँ नेशनल असेंबली में 342 सीटों में से एक कुल रहे हैं। इनमें से 272 प्रत्यक्ष चुनाव से भरे हैं। इसके अतिरिक्त, वोट से अधिक 5% के साथ पाकिस्तानी संविधान धार्मिक अल्पसंख्यकों और महिलाओं के लिए 60 सीटों के लिए 10 सीटें आरक्षित हैं, पार्टियों के बीच आनुपातिक प्रतिनिधित्व द्वारा भरा. 2006 के रूप में, वहाँ 72 विधानसभा में महिलाओं के सदस्य हैं।


title: पाकिस्तान की राष्ट्रीय सभा

text: नेशनल असेंबली के सदस्य प्रतिस्पर्धी बहु में लोग पार्टी के चुनाव द्वारा चुने गए, पांच साल के अलावा सबसे में आयोजित हो रहे हैं। संविधान के अनुच्छेद 62 के मुताबिक, उम्मीदवारों के पाकिस्तान के नागरिक हैं और उम्र के अठारह साल से कम नहीं होना चाहिए।


title: लोक

text: लोक एक संस्कृत शब्द है जिसका अर्थ होता है 'संसार'। जैन ग्रन्थ और हिन्दू साहित्य में इसका प्रयोग होता है। जैन ब्रह्माण्ड विज्ञान के अनुसार इस ब्रह्माण्ड में तीन लोक है।


title: लोक

text: लोक मनुष्य समाज का वह वर्ग है जो आभिजात्य संस्कार, शास्त्रीयता और पांडित्य की चेतना अथवा अहंकार से शून्य है और जो एक परंपरा के प्रवाह में जीवित रहता है।


title: मशीनी औजार

text: उन यांत्रिक युक्तियों को औजारों को मशीनी औजार (machine tool) कहते हैं जो शक्तिचालित होतीं हैं तथा जिनका उपयोग प्राय: मशीनिंग क्रिया द्वारा मशीनों के धातु के कल-पुर्जों के निर्माण में होता है। मशीनिंग क्रिया में वांछित स्थान की धातु को हटाया जाता है। यद्यपि 'मशीनी औजार' प्राय: मानवी श्रम के बजाय शक्तिचालित होते हैं किन्तु समुचित तरीके से व्यवस्थित करने पर इन्हें मानवों द्वारा भी चलाया जा सकता है। प्रौद्योगिकी के बहुत से इतिहासकार यह मानते हैं कि वास्तविक मशीनी औजारों का जन्म तब हुआ जब विभिन्न प्रकार के औजारों की शेपिंग या स्टैंपिंग प्रक्रिया से मानव का सीधा जुड़ाव आवश्यक न रहा।


title: मशीनी औजार

text: काटने वाले औजार का सीधा यांत्रिक नियन्त्रण करने वाली सबसे पुरानी लेथ मशीन १४८३ के आसपास बनी थी जो एक पेंच काटने वाली लेथ थी।


title: मशीनी औजार

text: वाणिज्यिक रूप से बिक्री के लिये उपलब्ध सबसे पहले मशीनी औजार सन् १८०० के आसपास इंग्लैण्ड के मैथ्यू-मुर्रे ने बनाये थे।


title: निल बट्टे सन्नाटा

text: निल बट्टे सन्नाटा, जिसे अंतर्राष्ट्रीय स्तर पर द न्यू क्लासमेट के नाम से जारी किया गया था, अश्विनी अय्यर तिवारी द्वारा निर्देशित २०१५ की एक भारतीय कॉमेडी-ड्रामा फिल्म है। कलर येलो प्रोडक्शंस और जेएआर पिक्चर्स के बैनर तले आनंद एल राय, अजय राय और एलन मैकएलेक्स द्वारा निर्मित इस फिल्म को अय्यर, नीरज सिंह, प्रांजल चौधरी और नितेश तिवारी ने लिखा है। फ़िल्म में स्वरा भास्कर ने चंदा सहाय नामक एक हाई-स्कूल ड्रॉप-आउट घरेलू नौकरानी की भूमिका निभाई, जो अपेक्षा (रिया शुक्ला द्वारा अभिनीत) नामक एक सुस्त युवा लड़की की एकल माँ थी। फिल्म सामाजिक प्रतिष्ठा के निरपेक्ष किसी व्यक्ति का सपने देखने और अपने जीवन को बदलने के अधिकार के विषय पर आधारित है।


title: निल बट्टे सन्नाटा

text: २२ अप्रैल २०१६ को भारत में जारी हुई निल बट्टे सन्नाटा को एरोस इंटरनेशनल द्वारा वितरित किया गया था और इसे समीक्षकों और दर्शकों, दोनों से ही प्रशंसा प्राप्त हुई। समीक्षकों ने निर्माण के अधिकांश पहलुओं की प्रशंसा की, विशेष रूप से इसकी कथा और यथार्थवाद की, और कलाकारों के प्रदर्शन, विशेष रूप से भास्कर की। ६२वें फिल्मफेयर पुरस्कारों में, अय्यर ने सर्वश्रेष्ठ डेब्यू निर्देशक के लिए फिल्मफेयर पुरस्कार जीता, जबकि भास्कर और शुक्ला ने क्रमशः सर्वश्रेष्ठ अभिनेत्री (क्रिटिक्स) और सर्वश्रेष्ठ बाल कलाकार के लिए स्क्रीन पुरस्कार जीते। फिल्म ने बॉक्स ऑफिस पर अच्छा प्रदर्शन किया - अपने पूरे प्रदर्शन काल में इसने लगभग ६.९ करोड़ रुपये (९६०,००० डॉलर) का व्यापार किया। उसी वर्ष, फिल्म को तमिल में अम्मा कनक्कू के नाम से पुनर्निर्मित किया गया, जिसका निर्देशन फिर अय्यर ही किया। अगले वर्ष, इसे मलयालम में उधारणम सुजाथा के नाम से बनाया गया था।


title: निल बट्टे सन्नाटा

text: अपेक्षा "अप्पू" शिवलाल सहाय (शुक्ला) एक छात्रा है, जो पढ़ाई में रूचि न होने के बावजूद विद्यालय में दसवीं कक्षा तक पहुँचने में सफल रही है। अपने दोस्तों, स्वीटी (नेहा प्रजापति) और पिंटू (प्रशांत तिवारी) की ही तरह वह भी गणित में कमजोर है। एक हाई-स्कूल ड्रॉप-आउट उसकी एकल माँ चंदा (भास्कर), चार अलग-अलग घरों में नौकरानी के रूप में काम करती हैं, जिसमें से एक घर डॉ। दीवान (पाठक) का भी है।


title: निल बट्टे सन्नाटा

text: अपनी बेटी के उदासीन रवैये से परेशान, चंदा डॉ दीवान को अपनी दुविधा बताती है, जो उसे अप्पू के लिए एक गणित ट्यूटर को नियुक्त करने की सलाह देती हैं। चंदा को बताया गया है कि अप्पू को ट्यूशन शुल्क में छूट प्राप्त करने के लिए अपनी प्री-बोर्ड गणित की परीक्षा पास करनी होगी। जब यह बात वह अप्पू को बताती है, तो वह पलटकर जवाब देती है कि उसकी किस्मत में नौकरानी के रूप में काम करना ही लिखा है, क्योंकि चंदा उसकी उच्च शिक्षा के लिए वित्तीय रूप से सहायता प्रदान नहीं कर सकती है। डॉ दीवान के प्रोत्साहन के साथ, चंदा भी अप्पू के स्कूल में दाखिला ले लेती है, ताकि वह स्वयं गणित सीखे, और फिर अप्पू को भी सिखा सके। यह अप्पू को शर्मिंदा करता है, और वह लगातार अपनी माँ का उपहास करती रहती है। स्कूल के प्रधानाचार्य श्री श्रीवास्तव (त्रिपाठी) को छोड़कर, अप्पू और चंदा के रिश्ते के बारे में कोई नहीं जानता; चंदा स्वीटी और पिंटू समेत अप्पू के अधिकतर सहपाठियों के साथ दोस्ती कर लेती है, और अपने शिक्षकों को अपनी निरंतर प्रगति के साथ प्रभावित करती है। चंदा गणित को समझने के लिए अपने शर्मीले सहपाठी अमर (विशाल नाथ) की मदद लेती है, और उसकी सलाह पर मन के नक्शों का प्रयोग करने लगती है।


title: निल बट्टे सन्नाटा

text: चंदा को निरंतर गणित में प्रगति करते देख अप्पू अपनी माँ से जलने लगती है, क्योंकि वह स्वयं इसे समझने में असफल रहती है। तब चंदा अप्पू को चुनौती देती है कि यदि वह गणित में उससे अधिक अंक हासिल कर सकी, तो चंदा विद्यालय आना बंद कर देगी। अमर की मदद से और निरंतर अध्ययन के साथ, अप्पू इस चुनौती को पूरा करने में सफल रहती है। चंदा पहले तो बहुत खुश होती है, लेकिन तब उसका दिल टूट जाता है, जब अप्पू उसे बताती है कि उसने यह प्रदर्शन विद्यालय में अपनी माँ की अनुपस्थिति सुनिश्चित करने के एकमात्र उद्देश्य के साथ किया है। इससे क्रोधित होकर चंदा अपने वादे से मुकर जाती है और विद्यालय में लौट आती है, जहाँ उसका प्रदर्शन पहले से भी बेहतर रहता है। विद्यालय में अधिक समय आवंटित करने के कारण, चंदा अपनी चार नौकरियों में से एक को खो देती है, और फिर अमर के कहने पर एक रेस्तरां में काम करना शुरू कर देती है।


title: निल बट्टे सन्नाटा

text: एक रात, चंदा का एक पुरुष सहकर्मी उसे घर छोड़ने आता है; अपू यह देखती है, और मान लेती है कि चंदा वैश्यावृत्ति के धंधे में लग गयी है। वह उस सारे पैसे को चुरा लेती है, जो चंदा उसके गणित ट्यूशन के लिए भुगतान करने के लिए इकट्ठा करती रही थी, और यह सब भोजन और नए कपड़ों पर खर्च कर देती है। यह चंदा को झकझोर देता है, और अप्पू के यह कहने पर कि यह पैसा मेहनत से कमाया नहीं गया था, चंदा अवसाद की स्थिति में चली जाती है। वह स्कूल जाना बंद कर देती है, और एक दयालु जिलाधिकारी (संजय सूरी) से प्रेरित होकर इस आशा के साथ काम करना जारी रखती है कि अप्पू भी एक दिन भारतीय प्रशासनिक सेवा में शामिल हो जाएगी। इस बीच, अमर चंदा को रेस्तरां में काम करता दिखा कर अप्पू को उसकी गलती का एहसास दिलाने में मदद करता है। अप्पू अपनी माँ के साथ सम्मान के साथ व्यवहार करना शुरू कर कर देती है, और एक बार फिर विद्यालय में रुचि लेने लगती है - यह महसूस करते हुए, कि यदि उसके पास इच्छाशक्ति है, तो वह अच्छा प्रदर्शन कर सकती है। वह अपनी मां को विद्यालय वापस लाती है, और दोनों अपनी दसवीं कक्षा एक साथ पूरी करते हैं।


title: निल बट्टे सन्नाटा

text: ताजमहल के एक सुंदर दृश्य के साथ, चंदा अप्पू को हमेशा अपने सपनों का पालन करने के लिए प्रेरित करती है, यह समझाते हुए कि सभी सपने प्रयासों पर निर्भर हैं न कि परिस्थितियों पर। कुछ साल बाद, अप्पू अपनी सभी परीक्षाएँ सफलतापूर्वक उत्तीर्ण करने के फलस्वरूप संघ लोक सेवा आयोग की सिविल सेवा परीक्षा के साक्षात्कार में भाग लेती है। यह पूछे जाने पर कि उसे आईएएस के लिए आवेदन करने के लिए किसने प्रेरित किया, वह उत्तर में अपनी माँ का नाम लेती है, जो अब मुफ्त में गणित के छात्रों को ट्यूशन पढ़ा रही है।


title: निल बट्टे सन्नाटा

text: निल बट्टे सन्नाटा का निर्देशन अश्विनी अय्यर तिवारी ने किया है; एक निर्देशक के तौर पर यह उनकी पहली फ़िल्म है। इस फ़िल्म का विचार उन्हें शिकागो स्थित एक विज्ञापन कंपनी लियो बर्नेट वर्ल्डवाइड के साथ हिन्दी धारावाहिक कौन बनेगा करोड़पति के एक प्रचार वीडियो पर काम करते हुए आया था। द इंडियन एक्सप्रेस के साथ एक साक्षात्कार में, अय्यर ने कहा कि "निल बट्टे सन्नाटा की कहानी प्रासंगिक होने के साथ-साथ प्रेरणादायक भी है"। फ़िल्म की पटकथा अय्यर, नीरज सिंह, प्रांजल चौधरी और नितेश तिवारी द्वारा लिखी गई है। इस पटकथा को देखने के बाद, जेएआर पिक्चर्स के अजय जी राय ने फिल्म का निर्माण करने का फैसला किया, और अय्यर पर ही इसे निर्देशित करने के लिए जोर दिया। हालांकि शुरुआत में अनिच्छुक, अय्यर ने निर्देशित करने के लिए सहमति व्यक्त कर दी, और अपनी तैयारी के रूप में सिनेमैटोग्राफी के प्रमुख पहलुओं को सीखना आरम्भ किया। गेवमिक यू एरी ने फिल्म में छायाकार के रूप में काम किया, और कुणाल शर्मा ने ध्वनि विभाग का नेतृत्व किया। फिल्म के सभी दृश्य प्रभाव हैदराबाद में स्थित मोशन पिक्चर पोस्ट-प्रोडक्शन स्टूडियो प्रसाद फिल्म लैब्स द्वारा प्रदान किए गए थे, और वेशभूषा सचिन लोवलेकर द्वारा डिजाइन की गई थी।


title: निल बट्टे सन्नाटा

text: मुकेश छाबड़ा फ़िल्म के कास्टिंग निर्देशक थे। सर्वप्रथम स्वरा भास्कर को चंदा सहाय की भूमिका के लिए चुना गया, जो एक १५ वर्षीय लड़की की एकल माँ की थी। अपने करियर के प्रारम्भिक काल में ही पर्दे पर माँ की भूमिका निभाने के बारे में भास्कर शुरू में संशय में थी, हालाँकि उन्होंने पटकथा पढ़ने के बाद अपना मन बदल लिया। भूमिका को बेहतर तरीके से समझने के लिए, भास्कर आगरा में पेशेवर नौकरानियों के साथ रही, जहाँ फिल्म की कहानी सेट है। इसी क्रम में उन्होंने एक हैंडबैग, एक कंघी, एक पॉकेट मिरर और रबर की चप्पल समेत कई सामान भी खरीदे। एक किशोर बेटी को संभालने संबंधी दृश्यों के लिए उन्होंने अपनी माँ के अनुभवों से मार्गदर्शन प्राप्त किया। फिल्म की रिलीज के बाद, भास्कर ने डीएनए के साथ एक साक्षात्कार में कहा कि हिंदी फिल्म उद्योग में उनके दोस्तों ने उन्हें सलाह दी कि वे इस भूमिका को न निभाएं क्योंकि उन सबको लगा था कि यह उनके "करियर की आत्महत्या" होगी। वह परियोजना में भाग लेने के लिए सहमत हो गई क्योंकि "कहानी [उनके] दिमाग में रही।" फ़िल्म की अगली प्रमुख भूमिका नायिका की १५ वर्षीय बेटी की थी, जिसके लिए रिया शुक्ला को लखनऊ में एक ऑडिशन के बाद चुना गया। रत्ना पाठक और पंकज त्रिपाठी ने फिल्म में सहायक भूमिकाएँ निभाई हैं। इसके अतिरिक्त लगभग २५ स्थानीय बच्चों ने विद्यालय के छात्रों की भूमिका निभाई। A group of around 25 local children played the students at the school.


title: निल बट्टे सन्नाटा

text: निल बट्टे सन्नाटा की प्रधान फोटोग्राफी मई २०१४ में आगरा में शुरू हुई, और नवंबर के अंत तक पूरी हो गई थी। आगरा के कई स्थानों पर, क्रू को "अति उत्साही भीड़" का प्रबंधन करना मुश्किल लगा। इसके तुरंत बाद संपादन की प्रक्रिया शुरू हुई, और पिक्सोन स्टूडियो के चंद्रशेखर प्रजापति द्वारा इसकी देखरेख की गई। फ़िल्म के एडिटर कट को राष्ट्रीय फिल्म विकास निगम फिल्म बाज़ार में वर्क-इन-प्रोग्रेस लैब में भी प्रस्तुत किया गया था। भारत में एरोस इंटरनेशनल द्वारा वितरित निल बट्टे सन्नाटा का अंतिम कट कुल १०४ मिनट का था।


title: निल बट्टे सन्नाटा

text: निल बट्टे सन्नाटा के लिए संगीत रोहन तथा विनायक द्वारा तैयार किया गया है, तथा इसके गीत मनोज यादव, नितेश तिवारी और श्रेयस जैन ने लिखे हैं। ७ गीतों वाली फ़िल्म की संगीत एल्बम को एरोस इंटरनेशनल के लेबल तले १४ अप्रैल २०१६ को जारी किया गया था। बॉलीवुड हंगामा के जोगिंदर टुटेजा ने अपनी मिश्रित समीक्षा में "मुरब्बा" और "मैथ्स में डब्बा गुल" गीतों की काफी सराहना की, और साथ ही साउंडट्रैक के "ग्रामीण स्वाद" को भी स्वीकार किया। उन्होंने समग्र एल्बम को "सख्ती से स्थितिजन्य" माना। द टाइम्स ऑफ इंडिया के आलोचक मोहर बसु ने साउंडट्रैक को ५ में से ३ सितारे देते हुए कहा कि "एल्बम आपको अपनी मासूमियत से जीतती है"। सुखद "मुरब्बा" और आकर्षक "मैथ्स में डब्बा" की प्रशंसा करते हुए उन्होंने कहा कि फिल्म में ऐसा "संगीत है जो आपके दिल को छू जाएगा"।


title: निल बट्टे सन्नाटा

text: फ़िल्म का वर्ल्ड प्रीमियर सितंबर २०१५ के अंतिम सप्ताह में सिल्क रोड फ़िल्म फ़ेस्टिवल, फ़ूझोउ, चीन में हुआ था। मराकेश इंटरनेशनल फिल्म फेस्टिवल और क्लीवलैंड इंटरनेशनल फिल्म फेस्टिवल जैसे अंतर्राष्ट्रीय फिल्म समारोहों में इसे द न्यू क्लासमेट शीर्षक के तहत जारी किया गया था। इसके बाद फिल्म को २३ अक्टूबर २०१५ को बीएफआई लंदन फिल्म फेस्टिवल (एलएफएफ) में प्रदर्शित किया गया, जहाँ इसे काफी प्रशंसा प्राप्त हुई। ८ मार्च को अंतरराष्ट्रीय महिला दिवस के साथ भारत में फिल्म का पहला लुक जारी हुआ। फिल्म के इस पोस्टर में, लाल साड़ी में एक मुस्कुराती हुई स्वरा भास्कर और नीले रंग की सलवार कमीज में रिया शुक्ला एक साथ छलांग लेती दिखाई दी। पोस्टर का अनावरण भास्कर की करीबी मित्र अभिनेत्री सोनम कपूर ने किया। इसके बाद फ़िल्म का आधिकारिक ट्रेलर २२ मार्च २०१६ को एरोस प्रोडक्शंस द्वारा जारी किया गया था। यह लॉन्च भास्कर, शुक्ला और पंकज त्रिपाठी की उपस्थिति में एक कक्षा-सेट में आयोजित मीडिया सत्र में हुआ। इस कार्यक्रम में, फिल्म के निर्माता आनंद एल राय ने कहा, "मैं निल बट्टे सन्नाटा से सीधे दिल से जुड़ा था और मुझे फिल्म पर बहुत गर्व महसूस हो रहा है।" इस ट्रेलर को आलोचकों और दर्शकों दोनों द्वारा खूब सराहा गया। डेली न्यूज एंड एनालिसिस के एक समीक्षक ने इसे "दिल को छूनेवाला" माना। २२ अप्रैल २०१६ को फ़िल्म को भारत भर के सभी सिणेममाघरों में जारी कर दिया गया।


title: निल बट्टे सन्नाटा

text: निल बट्टे सन्नाटा भारत में ३०० से कम पर्दों पर जारी हुई थी, और इसे बॉक्स-ऑफिस पर औसत ओपनिंग मिली। इसने अपने उद्घाटन के दिन २५ लाख रुपये (३५,००० यूएस डॉलर) एकत्र किए, लेकिन दूसरे दिन वर्ड ऑफ़ माउथ के सकारात्मक परिणामों के कारण यह आंकड़ा बढ़ गया। फिल्म ने शनिवार को ६० लाख (८३,००० डॉलर) और रविवार को १.०५ करोड़ (१५०,००० यूएस डॉलर) का संग्रह किया और शुरुआती सप्ताहांत की कमाई को १.९ करोड़ (२६०,००० डॉलर) तक पहुँचा दिया। फ़िल्म को अन्य छोटे बजट की हिंदी फ़िल्मों से प्रतिस्पर्धा का सामना करना पड़ा; बॉक्स ऑफिस पर इसके शुरुआती सप्ताहांत में लाल रंग और संता बंता प्राइवेट लिमिटेड भी जारी हुई थी, लेकिन सकारात्मक समीक्षा और वर्ड ऑफ़ माउथ की वजह से इसके अच्छे प्रदर्शन की उम्मीद थी। फिल्म ने अपने शुरुआती सप्ताह में ३ करोड़ (४२०,००० यूएस डॉलर) एकत्र किए। उत्तर प्रदेश और दिल्ली में राज्य सरकारों द्वारा इसे कर मुक्त घोषित किया गया था। फिल्म एक व्यावसायिक सफलता बन गई, और दूसरे सप्ताह में देश के ग्रामीण क्षेत्रों में भी बढ़ती रही। इसने बॉक्स ऑफिस पर छह सप्ताह का प्रभावशाली प्रदर्शन किया और इसके जीवनकाल का संग्रह लगभग ७ करोड़ (९७०,००० यूएस डॉलर) था।


title: निल बट्टे सन्नाटा

text: निल बट्टे सन्नाटा को समीक्षकों की प्रशंसा प्राप्त हुई, और दर्शकों द्वारा भी इसे काफी सराहा गया। इसे मुख्य रूप से निर्देशन के लिए, और भास्कर, शुक्ला और त्रिपाठी के अभिनय के लिए अत्यधिक प्रशंसा मिली। मुंबई मिरर के कुणाल गुहा ने लिखा, "ऐसी फिल्मों का आना दुर्लभ है जो आपको एक अच्छी फिल्म होने के अनुभव के साथ-साथ अपने पूर्वाग्रहों को अलग रखने के लिए मजबूर करती हैं।" रीडिफ.कॉम की नम्रता ठाकुर ने फिल्म की प्रशंसा करते हुए इसे "एक निरपेक्ष रत्न" माना, और कहा कि "फिल्म में शायद ही कोई सुस्त पल हो"। उन्होंने इसे २०१५ की दम लगा के हईशा के साथ तुलना करते हुए वर्ष की सबसे अच्छी फिल्म माना। द हिंदू की पत्रकार और फिल्म समीक्षक नम्रता जोशी ने निल बट्टे सन्नाटा को "२०१६ में अपनी छाप छोड़ने वाली हिंदी फिल्मों की सूची" में शामिल किया। उसने इसे एक "एक गर्म, अच्छी-अच्छी फिल्म" के रूप में वर्णित किया, "जो उम्मीद और वादा पेश करती है"।


title: निल बट्टे सन्नाटा

text: पात्रों के चित्रण में यथार्थवाद और फिल्म के सार्वभौमिक विषय को भी समीक्षकों द्वारा व्यापक रूप से सराहा गया। हिंदुस्तान टाइम्स के गौतम भास्करन ने इसे ५ में से ४ सितारे दिए, और टिप्पणी की कि फिल्म "एक शक्तिशाली और ईमानदार काम है", और द इंडियन एक्सप्रेस की शुभ्रा गुप्ता ने कहा कि "फिल्म चीजों को वास्तविक रखने पर निर्भर करती है।" मोहर बसु ने द टाइम्स ऑफ इंडिया में अपनी समीक्षा में फिल्म को "व्याख्यात्मक" बताया, यह कहते हुए कि "फिल्म आपको उसकी मासूमियत और सरलता से जीत लेती है"। एनडीटीवी के सिब्बल चटर्जी ने कहा कि यह फिल्म "एक निहायत ही सरल और दिल को छू लेने वाली फिल्म" है। डेक्कन क्रॉनिकल की सुपर्णा शर्मा ने इसे "वास्तविक लोगों के बारे में वास्तविक सेटिंग में वास्तविक फिल्म" कहा जो कई सशक्त, शक्तिशाली संदेश देता है।


title: निल बट्टे सन्नाटा

text: मुख्य कलाकारों के अभिनय की समीक्षकों द्वारा मुख्य रूप से प्रशंसा की गई थी। जोशी, जो विशेष रूप से त्रिपाठी और शुक्ला के प्रदर्शन से प्रभावित थे, ने फिल्म को इसके अच्छे-अच्छे चरित्रों और उनके रिश्तों की अपील को स्वीकार किया, जो "अच्छी तरह से एक साथ कलाकारों की टुकड़ी द्वारा जीवंत किए गए थे।". इस विचार को फिल्मफेयर के रचित गुप्ता ने साझा किया, जिन्होंने कहा कि "अभिनेता इस फिल्म को इतना यादगार बनाते हैं"। उन्होंने भास्कर को सबसे अधिक प्रशंसा देते हुए कहा कि उन्होंने "जीवन भर का प्रदर्शन" किया, हालाँकि उन्होंने शुक्ला के "सुपर", पाठक के "शानदार" और त्रिपाठी के "मास्टरक्लास" प्रदर्शन की भी प्रशंसा की। अपनी समीक्षा में सीएनएन-न्यूज़१८ फिल्म समीक्षक राजीव मसंद ने भास्कर को "फिल्म का दिल" मानते हुए टिप्पणी की कि "एक नोट भी बाहर नहीं निकलते हुए, वह आपका ध्यान पकड़ती है"। फर्स्टपोस्ट की उदिता झुनझुनवाला ने भी भास्कर की प्रशंसा करते हुए कहा कि "यह उनकी सबसे बारीकियों में से एक है, और यह एक स्वागत योग्य बदलाव है", और त्रिपाठी को "दृश्य-चोरी करने वाले उत्साही स्कूल प्रिंसिपल" कहा।


title: निल बट्टे सन्नाटा

text: नवंबर २०१५ में, अय्यर ने निर्माता धनुष और आनंद एल राय के लिए तमिल में फिल्म के रीमेक को निर्देशित करने पर सहमति व्यक्त की। धनुष की सितंबर २०१५ में मुंबई की यात्रा के दौरान राय द्वारा फिल्म का पूर्वावलोकन दिखाया गया था और दोनों ने निर्देशक के रूप में अय्यर को बनाए रखने के साथ फिल्म का सह-निर्माण करना चुना। भास्कर, शुक्ला, पाठक, और त्रिपाठी द्वारा निभाई गई भूमिकाओं को अम्मा पॉल, युवसरी, रेवती और समुथिरकानी द्वारा क्रमशः अम्मा कनक्कू नाम से रीमेक में निभाया गया था, जिसे २४ जून २०१६ को रिलीज़ किया गया। मंजू वारियर अभिनीत एक मलयालम रीमेक, उदयरामन सुजाथा, २०१७ में रिलीज़ हुई थी।


title: विज्ञान कथा साहित्य

text: विज्ञान कथा, काल्पनिक साहित्य की ही वह विधा है जो विज्ञान और प्रौद्योगिकी के संभावित परिवर्तनों को लेकर उपजी मानवीय प्रतिक्रिया को कथात्मक अभिव्यक्ति देती है।


title: विज्ञान कथा साहित्य

text: अमेरिका और ब्रिटेन में विगत सदी में बेह्तरीन विज्ञान कथाएं लिखी गयी है- आइजक आजीमोव, आर्थर सी क्लार्क, रोबर्ट हेनलीन प्रसिद्ध विज्ञान कथा लेखक रहे हैं। अब तीनों दिवंगत हैं।


title: विज्ञान कथा साहित्य

text: हिंदी में ऐयारी और तिलस्मी उपन्यासों के जनक देवकी नंदन खत्री जब चंद्रकांता (1892) के साथ हिंदी में प्रकट हुए तो प्रायः उसी काल में अंबिका दत्त व्यास विरचित आश्चर्य-वृत्तांत ने भी हिंदी में विज्ञान गल्प लेखन की नई सरणि निर्मित की। ‘पीयूस प्रवाह’ पत्रिका में 1884-88 के मध्य धारावाहिक रूप से इसका प्रकाशन हो चुका था। ‘आश्चर्यवृत्तांत’ विशुद्ध रूप से विज्ञान गल्प था जो तिलस्मी और जासूसी प्रभावों से सर्वथा उन्मुक्त था।


title: विज्ञान कथा साहित्य

text: उधर बांग्ला भाषा में "पंच कौड़ी दे" जब जासूसी साहित्य- ‘घटना-घटाटोप’ (1913), ‘जय-पराजय’ (1913), ‘जीवन रहस्य’ (1913), ‘नील वसना सुंदरी’ (1913), ‘मायावी’ (1913), ‘-के निर्माण में प्रवृत्त थे तो उसी काल में विज्ञान कथाएं भी लिखी जा रही थी, बल्कि कहना यह चाहिए कि बंगला में विज्ञान गल्प का उन्मेष इससे पूर्व हो चुका था। पौधों में जीवन के विश्लेषक और बेतार के आविष्कारक आचार्य जगदीश चंद्र बोस ने ‘तूफान पर विजय’ शीर्षक से प्रथम बांग्ला विज्ञान गल्प 1897 में ही लिखा था। अनादिधन बैनरजी (बंद्योपाध्याय) ने ‘वन कुसुम’ (1914), ‘चंपा फूल’ (1916), ‘चोर’ (1920) जैसे उपन्यासों के साथ साथ ‘मंगल ग्रह’ (1915) जैसा विज्ञान गल्प भी प्रस्तुत किया। मराठी में श्रीधर बालकृष्ण रानाडे ने पहली विज्ञान कथा ‘तरेचे हास्य’ (तारे के रहस्य’) शीर्षक से 1915 में लिखी थी। प्रायः इसी समय नाथ माधव ने ‘श्रीनिवास राव’ नामक वैज्ञानिक उपन्यास मराठी में प्रस्तुत किया।


title: विज्ञान कथा साहित्य

text: देवकी नंदन खत्री ने मिर्जापुर के अरण्यों की पृष्ठभूमि में जो ऐंद्रजालिक संसार रचा, उससे हिंदी पाठक विस्मित और विमूढ़ रह गया और उसने खत्री जी को हाथों हाथ लिया। खन्नी प्रणीत ‘नरेन्द्रमोहिनी’ (1993) ‘वीरेन्द्र वीर’ (1895), ‘चंद्रकांता संतति’ (1896), ‘कुसुम कुमारी’ (1899), ‘नौलखा हार’ (1899), ‘गुप्तगोदना’ (1902). ‘कागज की कोठरी’ (1902) ‘अनूठी बेगम’ (1905), ‘भूतनाथ’ (1909) ने लोकप्रियता की सारी हदें पार कर लीं। देवकी नंदन खत्री के इंद्रजाल का जादू पाठकों के सिर पर चढ़कर बोलने लगा। आचार्य रामचंद्र शुक्ल ने ‘हिन्दी साहित्य का इतिहास’ में लिखा है कि खत्री के तिलस्मी साहित्य का आनंद लेने के लिए उर्दूभाषियों ने हिंदी सीखी। तो ऐसा था खत्री का ऐंद्रजालिक संसार !


title: विज्ञान कथा साहित्य

text: पाठक ही क्या, समकालीन लेखक भी इस जादू के मोहपाश में आबद्ध हुए बिना न रह सके। फिर तिलस्मी साहित्य रचने के सार्थक प्रयास आरंभ हुए और प्रभूत मात्रा में ऐसी चीजें सामने आने लगीं और हिंदी पाठक उसमें सराबोर हो गया। इस काल खंड (1892-1915) में ऐसे लेखकों की समृद्ध परंपरा दिखाई पड़ती है। देवी प्रसाद उपाध्याय कृत ‘माया-विलास’ (1899), जगन्नाथ चतुर्वेदी कृत ‘वसंत-मालती’ (1899), हरे कृष्ण जौहर कृत ‘कुसुम लता’ (1899), ‘भयानक प्रेम’ (1900), सरस्वती गुप्ता कृत ‘राजकुमार’ (1900), बाल मुकुंद वर्मा कृत ‘कामिनी’ (1900), राजेन्द्र मोहिनी (1901), हरे कृष्ण जौहर कृत ‘नारी-पिशाच’ (1901), ‘मंयक-मोहिनी’ (1901), ‘जादूगर’ (1901) तथा ‘कमल कुमारी’ (1902), मदन मोहन पाठक कृत ‘आनंद सुंदरी’ (1902), मुन्नी लाल खन्नी कृत ‘सच्चा बहादुर’ (1902), हरे कृष्ण जौहर कृत ‘निराला नकाबपोश’ (1902) तथा ‘भयानक खून’ (1903), किशोरी लाल गोस्वामी कृत ‘कटे मूड़ की दो-दो बातें’ (1905), विश्वेश्वर प्रसाद वर्मा कृत, ‘वीरेन्द्र कुमार’ (1906), किशोरी लाल गोस्वामी कृत ‘याकूती तख्ती’ (1906), राम लाल वर्मा कृत ‘पुतलीमहल’ (1908), रूप किशोर जैन कृत ‘सूर्य कुमार संभव’ (1915) आदि इसी साहित्य की प्रतिनिध रचनाएं हैं। आगे भी यह परंपरा चलती रही लेकिन यहीं से तिलस्मी साहित्य का प्रायः अवसान माना जाना चाहिए।


title: विज्ञान कथा साहित्य

text: यह भी एक विचित्र संयोग है कि तिलस्मी साहित्य के साथ-साथ जासूसी की भी अचानक बाढ़ आ गयी और भी पाठकों ने सराहा और अपनाया। हिंदी में जासूसी उपन्यासों के प्रेणता गोपाल राम गहमरी हैं। देवकी नंदन खत्री की ‘चंद्रकांता’ (1892) और ‘नरेन्द्र मोहिनी’ (1893) के थोड़े समयांतराल बाद ‘अदभुत लाश’ (1896) और ‘गुप्तचर’ (1899) के साथ गहमरी भी उदित हुए। इन जासूसी उपन्यासों की बढ़ती लोकप्रियता से प्रेरित होकर गहमरी ने प्रभूत मात्रा में ऐसा साहित्य रचा-‘बेकसूर की फांसी’ (1900), ‘सरकती लाश’ (1900), ‘खूनी कौन है ?’ (1900), ‘बेगुनाह का खून’ (1900), ‘जमुना का खून’ (1900), ‘डबल जासूस’ (1900), ‘मायाविनी’ (1901), ‘जादूगरनी मनोरमा’ 1901), ‘लड़की चोरी’ (1901), ‘जासूस की भूल’ (1901), ‘थाना की चोरी’ (1901), भंयकर चोरी’ (1901), ‘अंधे की आंख’ (1902), ‘जाल राजा’ (1902), ‘जाली काका’ (1902), ‘जासूस की चोरी, (1902), ‘मालगोदाम में चोरी’ (1902), ‘डाके पर डाका’ (1903), ‘डाक्टर की कहानी’ (1903), ‘घर का भेदी’ (1903), ‘जासूस पर जासूस’ (1903), ‘देवी सिंह’ (1904). ‘लड़का गायब’ (1904), ‘जासूस चक्कर में ’ (1906), ‘खूनी का भेद’ (1910), ‘भोजपुर की ठंगी’ (1911). ‘बलिहारी बुद्धि’ (1912), ‘योग महिमा’ (1912) और ‘गुप्तभेद’ (1913) आदि। जासूसी साहित्य के प्रभाव से समकालीन हिंदी लेखक भी अपने को विरत न रख सके और इसी अवधि में ऐसी अनेकानेक रचनाएं सामने आई। यथा-रूद्रदत्त शर्मा कृत ‘वर सिंह दारोगा’ (1900), ‘किशोरी लाल गोस्वामी कृत ‘जिंदे की लाश’ (1906), ‘जयराम गुप्त कृत ‘लंगड़ा खूनी’ (1908), जंग बहादुर सिंह कृत ‘विचित्र खून’ (1909) शेर सिंह कृत ‘विलक्षण जासूस’ (1911), ‘चंद्रशेखर पाठक कृत ‘अमीर अली ठंग’ (1911), ‘शशि बाला’ (1911) और शिव नारायण द्विवेदी कृत ‘अमर दत्त’ (1915) आदि।


title: विज्ञान कथा साहित्य

text: लेकिन यहीं से यह परंपरा समाप्तप्राय है। कारण यह कि हिंदी में यह परंपरा नवीन थी और आंग्ल साहित्य से पूर्णतः प्रभावित। भारतीय वातावरण के अनुरूप न होने के कारण पाठक जल्दी इससे ऊब गया। पाठकों की अरूचि ने तिलस्मी, ऐयारी और जासूसी साहित्य का अचिर में ही गर्भलोपन भी कर दिया। प्रेमचंद के अवतरण के साथ ही चित्रपट पूरी तरह परिवर्तित हो चुका था। 1917-18 के आस-पास तिलस्मी और जासूसी साहित्य नेपथ्य में चले गये।


title: विज्ञान कथा साहित्य

text: बीसवीं शती के तीसरे दशक में मनोवैज्ञानिक और घटना प्रधान उपन्यासों ने दस्तक दी। पाठकवर्ग नयेपन की तलाश में था। वह फार्मूलाबद्ध साहित्य से निजात पाना चाहता था। ऐसे में किशोरी लाल गोस्वामी के ‘गुप्त गोदना’ (1923) ने संजीवनी का काम किया। यह एक ऐतिहासिक उपन्यास है। यह औरगंजेब द्वारा उसके भाइयों के विरूद्ध किए गए षड़यंत्रों की कथा है। विश्वंभर नाथ शर्मा ने ‘तुर्क तरूणी’ (1925) नामक श्रृंगारिक उपन्यास प्रस्तुत किया तो भगवती चरण वर्मा ने ‘पतन’ (1927) में वाजिद अली शाह की विलासिता को अपनी कथा का आधार बनाया। ऋषभचरण का ‘गदर’ (1930) हिंदी उपन्यासों में एक नई करवट का प्रतीक है। इस परंपरा को आगे बढ़ाया वृंदावनलाल वर्मा ने। उन्होंने ‘विराटा की पद्यिनी’ (1930) और ‘गढ़ं कुंडार’ (1930) जैसे ऐतिहासिक उपन्यासों के सृजन के लिए बुंदेलखंड के भूखंडो, संस्कृति और वहाँ के वीरों के परस्पर वैमनस्य, प्रेम-प्रसंगों को अपना आधार बनाया। कृष्णा नंद गुप्त की ‘केन’ (1930) भी इसी कोटि की रचना है। भगवती चरण वर्मा ने ‘चित्रलेखा’ (1934) में पाप और पुण्य की विशद व्याख्या की। प्रेमचंद के ‘दुर्गादास’ (1938) और चतुर सेन शास्त्री के ‘राणा राज सिंह’ (1939) ने तो ऐयारी-तिलस्मी-जासूसी साहित्य का तिरोधान करा दिया और यहीं से यह परंपरा समाप्त हो गयी।


title: विज्ञान कथा साहित्य

text: हिंदी की विज्ञान कथाओं के बारे में लिखते समय लोग प्रायः केशव प्रसाद सिंह की ‘चंद्रलोक की यात्रा’ (1900) का प्रथम विज्ञान गल्प के रूप में उल्लेख करते हैं। अभी तक ऐसा ही अभिमत है। कदाचित इसका कारण पं॰ श्रीनारायण चतुर्वेदी की वह टिप्पणी है जो उन्होंने ‘सरस्वती’ पत्रिका के 60 वर्ष पूरे होने के उपलक्ष्य में प्रकाशित ‘हीरक जयंती विशेषांक’ के कहानी खंड के आरंभ में दी थी। ‘सरस्वती’ के भाग 1, संख्या 6 (जून, 1900), में पहिली बार दो कहानियां एक साथ प्रकाशित हुई। किशोरी लाल गोस्वामी की ‘इंदुमती’ और केशव प्रसाद सिंह की ‘चद्रलोक की यात्रा’। चतुर्वेदी जी इन पर टिप्पणी करते हैं-दूसरी कहानी किसी अंग्रेजी कहानी के आधार पर लिखी हुई मालूम होती है। वह लंबी है और धारावाहिक रूप से प्रकाशित हुई थी। ‘इंदुमती’ सरस्वती ही में नहीं, हिंदी में आधुनिक शैली की प्रथम कहानी है।’


title: विज्ञान कथा साहित्य

text: ‘चंद्रलोक की यात्रा’ को तो उन्होंने आंग्ल-आधृत कहकर महत्वहीन कर दिया लेकिन ‘इंदुमती’ को पहिली हिन्दी कहानी घोषित किया। ‘इससे पहिले ‘हरिश्चंद्र चंद्रिका’ और ‘पीयूष प्रावह’ में एक-दो कहानियां छपी थीं। पं॰ अंबिका दत्त व्यास की ‘आश्चर्य-वृत्तांत’ नाम की और पं॰ बाल कृष्ण भट्ट की ‘नूतन ब्रह्यचारी’ नामक कहानियां संभवतः इसके पहिले की प्रकाशित हो चुकी थीं। किंतु ‘इंदुमती’ को ही हिन्दी की पहिली आधुनिक कहानी होने का श्रेय दिया जाता है।’


title: विज्ञान कथा साहित्य

text: संभवतः कहकर उन्होंने अपनी बात समाप्त कर दी लेकिन यदि इसकी पड़ताल करने की चेष्टा ही गई होती तो यह विभ्रम समाप्त हो गया होता कि प्रथम हिंदी विज्ञान गल्प कौन-सा है ? यद्यपि हिंदी में यह विमर्श आज भी जारी है कि हिंदी की पहली आधुनिक कहानी कौन सी है।...‘इंदुमती’ ? इंशा अल्ला खां की 1803 में प्रकाशित ‘रानी केतकी की कहानी ? या फिर 1870 में प्रकाशित मेरठ में पं॰ गौरी दत्त प्रणीत ‘देवरानी जेठानी की कहानी’ जो वस्तुतः एक लघु सामाजिक उपन्यास है। इस विमर्श में प्रतिभाग करने का यहां न तो मुझे अवकाश है और न ही यह चर्चा प्रासंगिक ही है।


title: विज्ञान कथा साहित्य

text: अंबिका दत्त व्यास ने स्व-संपादित पत्रिका ‘पीयूसी-प्रवाह’ में धारावाहिक रूप से ‘आश्चर्यवृत्तांत’ का प्रकाशन किया था (1884-1888) जिसका प्रथम मुद्रण व्यास यंत्रालय, भागलपुर से 1893 में हुआ था। यह हिंदी का प्रथम विज्ञान गल्प है।


title: विज्ञान कथा साहित्य

text: अंबिका दत्त व्यास (1858-1900) अत्यल्प वय में गोलोकवासी हो गए लेकिन वे अत्यंत प्रातिभ कलाकार थे, उन्होंने अल्प वय में प्रौढ़ प्रज्ञा प्राप्त की थी। इनकी काव्य प्रतिभा से अभिभूत हो भारतेंदु ने ‘कविवचन सुधा’ में इनकी कविता प्रकाशित करते हुए टिप्पणी की थी- ‘इस विलक्षण बालक की बुद्धि भी विलक्षण ही है और अवस्था इसकी केवल बारह वर्ष है। हम इसके और समाचार भी लिखेगें।’ बाल्य काल में इन्होंने कई अवसरों पर अपनी काव्य शक्ति का परिचय देकर विद्वत् जनों को आश्चर्यचकित कर दिया था। ऐसे ही एक अवसर पर भारतेंदु ने इन्हें ‘सुकवि’ की उपाधि दी थी।


title: विज्ञान कथा साहित्य

text: व्यास जी संस्कृत के असाधारण विद्वान् थे। व्यास प्रणीत ‘शिव राज विजय’ नामक संस्कृत उपन्यास संस्कृत साहित्य का अमर ग्रंथ हैं। इनके कवित्व का उत्कृष्टतम् मीमांसा’, ‘मूर्ति पूजा’, ‘सुकवि सतसई’, ‘सामवतम्’ आदि हैं। आपने ‘वैष्णव पत्रिका’, ‘पीयूष प्रवाह’ और ‘सारन-सरोज' नामक पत्रों का अनेक वर्षों तक सफलतापूर्वक संपादन किया। आप के वैदुष्य और काव्य चातुर्य से प्रभावित होकर कांकरौली नरेश ने ‘भारत-रत्न’ और अयोध्या नरेश ने ‘शतावधानी’ की उपाधियों से आपको संलंकृत किया था।


title: संधारणीय ऊर्जा

text: संधारणीय ऊर्जा (सस्टेनेबल इनर्जी), ऊर्जा के उस प्रावधान को कहते हैं जो भावी पीढ़ियों की ऊर्जा आवश्यकताओं से समझौता किए बिना वर्तमान की जरूरतों को पूरा करती है। अक्षय ऊर्जा स्रोतों में अक्सर सभी नवीकरणीय स्रोत शामिल होते हैं, जैसे वनस्पति पदार्थ, सौर शक्ति, पवन शक्ति, भू-ऊष्मा शक्ति, तरंग शक्ति और ज्वार द्वारा उत्पन्न शक्ति। इसमें आमतौर पर ऊर्जा की प्रभावकारिता को बढ़ाने वाली प्रौद्योगिकियाँ भी शामिल हैं। पारंपरिक विखंडन शक्ति को कभी-कभार अक्षय ऊर्जा समझ लिया जाता है, किन्तु यह राजनीतिक कारणों से विवादास्पद है क्योंकि पीक यूरेनियम से संबंधित चिंताएं, रेडियोधर्मी कचरे का निस्तार और दुर्घटना की जोखिम, आतंकवाद या प्राकृतिक आपदा आदि का अंदेशा बना रहता है।


title: संधारणीय ऊर्जा

text: ऊर्जा दक्षता और नवीकरणीय ऊर्जा को अक्षय ऊर्जा के "दोहरित स्तंभ" कहा जाता है। "अक्षय या स्थायी ऊर्जा" की कुछ परिभाषाएं इस प्रकार हैं:


title: संधारणीय ऊर्जा

text: "ऊर्जा, जो मनुष्य के जीवन काल में पुनः-पूर्ती योग्य हो और जो पर्यावरण को कोई लंबी अवधि का नुकसान न पंहुचाये।" - "जमैका अक्षय विकास नेटवर्क"


title: संधारणीय ऊर्जा

text: ऊर्जा स्रोत की उस क्षमता पर ध्यान केन्द्रित कर जिससे लगातार ऊर्जा प्रधान कार्य ज़ारी रहे, "अक्षय ऊर्जा " को नवीकरणीय ऊर्जा के लिए प्रयुक्त अन्य शब्दों जैसे, "वैकल्पिक ऊर्जा" एवं "हरित ऊर्जा" से पृथक किया जाता है। जब तक अनिश्चित काल तक ऊर्जा स्रोत के भारी मात्रा में उपयोग पर प्रतिबन्ध लगाना संभव न हो, अक्षय ऊर्जा कुछ मात्रा में पर्यावरण को प्रदूषित कर सकती है। अक्षय ऊर्जा कम कार्बन युक्त ऊर्जा से भी भिन्न है, जो कि मात्र उसी मायने में अक्षय है जब तक कि वह वातावरण में कार्बन डाय आक्साईड (CO) न जोड़े।


title: संधारणीय ऊर्जा

text: हरित ऊर्जा ऐसी ऊर्जा है जिसे पर्यावरण को प्रभावित किए बिना अवतरित, उत्पन्न और/या उपयोग में लाया जा सके। हमारे ग्रह में प्रदूषण से उबरने क़ी एक प्राकृतिक क्षमता है जिसका अर्थ है जब तक प्रदूषण स्तर उस क्षमता से परे न जाये, उसे हरित कहा जा सकता है।


title: संधारणीय ऊर्जा

text: हरित शक्ति नवीकरणीय ऊर्जा का सबसेट {उपसंच} है तथा उन नवीकरणीय ऊर्जा स्रोतों एवं तकनीकों का प्रतिनिधित्व करता है जो सर्वाधिक पर्यावरणीय लाभ प्रदान करते हैं। अमेरिका पर्यावरण संरक्षण एजेंसी, हरित शक्ति को इस तरह परिभाषित करती है, वह बिजली जिसे सूर्य, पवन, भूतापीय, बायोगैस, बायोमास एवं कम प्रभाव वाले छोटे पनबिजली संयंत्र से उत्पन्न किया जाये। ग्राहक अक्सर हरित ऊर्जा को इसलिए खरीदते हैं ताकि पर्यावरणीय प्रभावों को टाला जा सके और ग्रीन हाउस गैस में कमी का लाभ मिल सके।


title: संधारणीय ऊर्जा

text: नवीकरणीय ऊर्जा प्रौद्योगिकी अनिवार्य रूप से अक्षय ऊर्जा में योगदान करती है क्योंकि वे आम तौर पर जीवाश्म ईंधन, पर निर्भरता को कम करके वैश्विक ऊर्जा सुरक्षा प्रदान करती हैं एवं ग्रीन हाउस गैसों को कम करने का अवसर प्रदान करती हैं। अंतर्राष्ट्रीय ऊर्जा एजेन्सी कहती है कि:


title: संधारणीय ऊर्जा

text: पहली और दूसरी पीढ़ी की प्रौद्योगिकी बाजार में प्रवेश कर चुकी है और तीसरी पीढ़ी की प्रौद्योगिकी पूर्णतः लंबी अवधि के अनुसंधान और विकास प्रतिबद्धताओं पर निर्भर है जहाँ सार्वजनिक क्षेत्र को अपनी भूमिका अदा करनी है।


title: संधारणीय ऊर्जा

text: 2008 में ऊर्जा समस्या समाधान को लेकर की गयी एक व्यापक समीक्षा के लागत-लाभ विश्लेषण ने ग्लोबल वार्मिंग तथा अन्य मुद्दों के संदर्भ में, पवन शक्ति को इलेक्ट्रिक बैटरी वाहन सहित सर्वाधिक प्रभावी माना है; उसके बाद सांद्रित सौर ऊर्जा, भूतापीय शक्ति, तरंग शक्ति, फोटोवोल्टाइक, ज्वार की वेवों द्वारा ऊर्जा, कोयले की प्राप्ति और भंडारण, परमाणु ऊर्जा और अंत में बायो ईंधन को स्थान दिया गया है।


title: संधारणीय ऊर्जा

text: नवीकरणीय ऊर्जा के स्रोतों में, पनबिजली संयंत्र दीर्घ काल तक कार्यरत रह सकते हैं - कई मौजूदा संयंत्र 100 से भी अधिक सालों से कार्य कर रहे हैं। इसके अलावा, पनबिजली संयंत्र स्वच्छ तथा बहुत कम उत्सर्जन वाले होते हैं। बड़े पैमाने वाले पनबिजली संयंत्रों पर क़ी जा रही आलोचनाओं में शामिल हैं: लोगों का विस्थापन जहाँ जलाशयों की योजना बनाई गयी है और निर्माण तथा बाढ़ के दौरान भारी मात्रा में कार्बन डाइऑक्साइड का उत्सर्जन.


title: संधारणीय ऊर्जा

text: हालाँकि, यह पाया गया है कि उच्च उत्सर्जन स्तर केवल गर्म स्थलों (उष्णकटिबंधीय) के उथले जलाशयों के साथ ही जुड़े हुए हैं। सामान्यतः पनबिजली संयंत्र अन्य प्रकार के संयत्रों की तुलना में बहुत कम उत्सर्जन का जीवन चक्र प्रदर्शित करते हैं। विद्युतीकरण जो कि 19 वीं और 20 वीं सदी में व्यापक रूप से विकसित हुआ, 21 वीं सदी में पुनरुत्थान के अनुभव से गुजर रहा है। एशिया की बढ़ती अर्थव्यवस्थाओं के क्षेत्रों में जल विद्युत विकास सर्वाधिक हुआ है। चीन इस विकास में अग्रणी है, लेकिन, अन्य एशियाई राष्ट्र भी द्रुत गति से जल विद्युत स्थापित कर रहे हैं। यह वृद्धि अधिक ऊर्जा लागत - विशेष रूप से आयातित ऊर्जा की लागत - और व्यापक पैमाने पर अधिक घरेलू उत्पादन, साफ, नवीकरणीय ऊर्जा और किफायती उत्पादन के कारण हुई है।


title: संधारणीय ऊर्जा

text: भूतापीय ऊर्जा से संचलित संयंत्र आधारभूत उत्पादन क्षमता के साथ 24 घंटे कार्यरत रह सकते है, तथा दुनिया की संभावित ऊर्जा उत्पादन क्षमता अगले 30 वर्षों में 85 GW होने का अनुमान है। हालाँकि, संयुक्त राज्य अमेरिका, मध्य अमेरिका, इंडोनेशिया, पूर्वी अफ्रीका और फिलीपींस सहित सीमित क्षेत्रों में ही भूतापीय ऊर्जा की पैठ है। 1970 में निर्मित तंत्र/प्रणाली की तुलना में भूतापीय ऊर्जा की लागत काफी गिर गयी है। भूतापीय ऊर्जा उत्पादन ऐसे कई देशों अथवा क्षत्रों में बढ़ सकता है जहाँ संसाधन के स्रोत कम गर्मी प्रदान करते हैं। विकसित भूतापीय तंत्र तकनीक के चलते प्राकृतिक संवहनी जलतापीय संसाधनों की आवश्यकता नहीं होती, यदि संसाधन असीमित हो तो इसका प्रयोग उन क्षेत्रों के लिए भी हो सकता है जहाँ पहले इसे अनुपयुक्त माना गया था। वर्तमान में, अमेरिका के ऊर्जा विभाग के अंतर्गत का ईजीएस विभाग अनुसंधान में लगा हुआ है।


title: संधारणीय ऊर्जा

text: लकड़ी के कोयले के एक विकल्प के रूप में विकसनशील दुनिया में बायोमास ईंटों का तेजी से इस्तेमाल किया जा रहा है। इस तकनीक में लगभग किसी भी वनस्पति पदार्थ के किसी भी हिस्से को संकुचित कर ईंटों में बदला जाता है जिनका कैलोरी मान लकड़ी के कोयले के 70% होता है। बड़े पैमाने पर इस किस्म की ईंट के उत्पादन के अपेक्षाकृत बहुत थोड़े उदाहरण हैं। इसका एक अपवाद उत्तरी कियु, पूर्वी लोकतांत्रिक गणराज्य कोंगो में पाया जाता है जहाँ लकड़ी का कोयला पाने हेतु जंगल कटाई को पहाड़ी गोरिल्ला के निवास को सबसे बड़ा खतरा माना जाता है। विरुंगा राष्ट्रीय पार्क के कर्मियों के दल ने 3500 लोगों को सफलतापूर्वक प्रशिक्षित कर बायोमास ईट के उत्पादन के लिए सुसज्जित किया है, जिसके चलते राष्ट्रीय पार्क में अवैध रूप से लकड़ी के कोयले के उत्पादन को रोक, संघर्ष प्रभावित क्षेत्र में चरम गरीबी में जीवन व्यापन कर रहे लोगों के लिए रोजगार अवसर प्राप्त किये गये।


title: संधारणीय ऊर्जा

text: सौर ऊर्जा से ऊष्मा प्राप्त करने की प्रणाली एक जानी-मानी दूसरी पीढ़ी की प्रौद्योगिकी समझी जाती है और आम तौर पर इसमें सोलर ऊष्मा संग्राहक, एक द्रव तंत्र जो कि उपयोग बिंदु पर संग्राहक से ऊष्मा निकालने के काम आता है, एवं एक भंडारण पात्र या टैंक का ऊष्मा भंडारण जैसे काम के उपयोग के लिए होता है। इस तंत्र को घरेलू इस्तेमाल हेतु- पानी गर्म करने, स्विमिंग पूल का पानी गर्म करने, या जगह गर्म करने में लाया जा सकता है। इस ऊष्मा का प्रयोग औद्योगिक अनुप्रयोगों में अथवा शीतलन उपकरणों में प्रयुक्त ऊर्जा प्रदान करने में किया जा सकता है। कई मौसम में, एक सौर ताप प्रणाली बहुत उच्च प्रतिशत (50 से 75%) में घरेलू उपयोग हेतु गर्म पानी ऊर्जा प्रदान कर सकती है।


title: संधारणीय ऊर्जा

text: पृथ्वी द्वारा सूर्य से प्राप्त ऊर्जा चुम्बकीय विकिरण के रूप में होती है। किरण का सद्रश्य माध्यम, अवरक्त, पराबैंगनी, एक्स रे और रेडियो तरंगे, पृथ्वी सौर ऊर्जा से प्राप्त करती है। विकिरण की सर्वोच्च शक्ति सदृश्य प्रकाश से प्राप्त होती है। सौर ऊर्जा, मौसम के परिवर्तन एवं रात के दिन में बदलने के फलस्वरूप जटिलता से भरी पड़ी है। आच्छादित बादल भी सौर ऊर्जा की जटिलताओं को बढ़ा देते है और इससे सूर्य से आने वाली विकिरण पूर्ण रूप से पृथ्वी तक नहीं पंहुच पाते क्योंकि यह अवशोषित होती है और बादलों के चलते तथा पृथ्वी के वायुमंडल के भीतर गैसों के कारण बिखरती भी है।


title: संधारणीय ऊर्जा

text: 1980 के दशक के अंत में और 1990 के दशक के आरंभ में अधिकांश मॉड्यूल द्वारा रिमोट क्षेत्र में ऊर्जा प्रदान की गयी, लेकिन 1995 के आसपास, पावर ग्रिड से जुड़े औद्योगिक प्रयासों का ध्यान तेजी से एकीकृत फोटोवोल्टाइक एवं ऊर्जा संयंत्र के निर्माण में विकास पर केन्द्रित किया गया। (विवरण के लिए फोटोवोल्टाइक पावर स्थानकों पर लेख देंखे} वर्तमान में उत्तर अमेरिका का सबसे बड़ा फोटोवोल्टाइक पावर संयंत्र नेलिस सौर ऊर्जा संयंत्र (15 मेगावाट) है। विक्टोरिया, ऑस्ट्रेलिया में दुनिया के सबसे बड़े, 154 मेगावाट क्षमता वाले, सौर विद्युत स्टेशन के निर्माण का प्रस्ताव है। अन्य बड़े फोटोवोल्टाइक पावर स्टेशनों में सम्मिलित है गीरासोल सौर ऊर्जा बिजली संयंत्र (62 मेगावाट), तथा वाल्डपोलेंज सौर उद्यान (40 मेगावाट).


title: संधारणीय ऊर्जा

text: पवन ऊर्जा जैसे कुछ दूसरी पीढ़ी के नवीकरणीय ऊर्जा स्रोतों में उच्च क्षमता है और इनमे अपेक्षाकृत कम उत्पादन लागत को पहले से ही प्राप्त किया जा चुका है। 2008 के अंत तक दुनिया भर की पवन खेत क्षमता 120,791 मेगावाट थी, जो कि 28.8 प्रतिशत की उस वर्ष की वृद्धि, तथा पवन शक्ति द्वारा वैश्विक ऊर्जा खपत का लगभग 1.3 प्रतिशत उत्पादन किया गया। डेनमार्क में बिजली का उपयोग पवन शक्ति से लगभग 20%, स्पेन में 9% और जर्मनी में 7% किया जाता है। हालाँकि, पवन टर्बाइनों का पर्यावरण तथा सौंदर्य बोध के कारणों से देखे जाना मुश्किल हो सकता है और कुछ प्रकरणों में पवन द्वारा ऊर्जा को बिजली के ग्रिड में बदलना मुश्किल हो सकता है।


title: संधारणीय ऊर्जा

text: 1980 दशक के अंत से कैलिफोर्निया में सौर ताप विद्युत स्टेशन सफलतापूर्वक सक्रिय है, जिनमें सम्मिलित है किसी भी प्रकार के सौर ऊर्जा संयंत्र में सबसे बड़ी 350 मेगावाट की सौर ऊर्जा उत्पादन प्रणाली. नेवादा सोलर वन नामक एक और 64MW संयंत्र हाल में ही खोला गया है। अन्य पैराबोलिक ट्रफ किस्म के प्रस्तावित ऊर्जा संयंत्रों में से एक 50 मेगावाट का स्पेन में तथा दूसरा 100mW का इजरायल में स्थित है।


title: संधारणीय ऊर्जा

text: दुनिया में सबसे बड़ा नवीकरणीय ऊर्जा कार्यक्रम ब्राजील का है, जिसके तहत इथेनॉल नामक ईंधन गन्ने से बनाया जाता है, तथा देश के 18 प्रतिशत मोटर वाहन का ईंधन अब इथेनॉल है। इसके नतीजतन, घरेलू गहरित पानी तेल स्रोतों से निष्कासन सहित, वह ब्राजील जिसे वर्षों पहले घरेलू खपत की जरूरत के लिए बड़े पैमाने पर पेट्रोलियम आयात करना होता था, हाल ही तेल में आत्म निर्भर हो गया.


title: संधारणीय ऊर्जा

text: अमेरिका में सड़कों पर आज ज्यादातर कारों के लिए 10% इथेनॉल के मिश्रणों पर गाड़ियाँ चलाई जा सकती हैं, तथा मोटर वाहन निर्माता पहले से ही बहुत अधिक इथेनॉल मिश्रणों पर चल सकने वाले मोटर वाहन डिज़ाइन कर उनके उत्पादन में जुट चुके है। फोर्ड, डेमलर क्रिसलर और जी एम उन उत्पादक कंपनियों से हैं जो ऐसी कार, ट्रक, मिनी वेंन बेच रहे हैं जो "लचीले ईंधन" के रूप में गैसोलीन के साथ इथेनॉल मिश्रण विविध श्रेणी में 85% तक का उपयोग क़र सकती हैं। 2006 के मध्य तक, अमेरिका की सड़कों पर इ85-अनुकूल लगभग छह लाख वाहन आ चुके थे।